
PBAKFATIO. 


Commentationis , quam  in  medium  prolaturus 
sum,  conscribendae  professor  Bidder,  vir  summe  ve- 
nerandus, mihi  auctor  atque  impulsor  exstitit,  quippe 
qui,  ut  experimenta  a Marfels  et  Molescliolt  de 
particularum  solidarum  c tractu  intestinali  in  chylum 
sanguinemque  transitu  factitata  repeterem , me  ad- 
hortaretur. Cui  yiri  docti  consilio  tanto  laetiore 
animo  obsequendum  esse  censui,  quod  sic  mihi  occa- 
sionem futuram  esse  judicavi,  ad  egregias  disquisitio- 
nes , quibus  ultimo  hoc  decennio  in  hac  litterarum 
universitate  doctrina  de  ciborum  concoctione  simul- 
que  de  adipis  absorptione  locupletata  est,  pro  virium 
modulo  aliquid  conferendi  atque  ad  explicandam 
quaestionem,  quae,  jam  priore  tempore  mota,  aetate 
recentiore  multis  scrutationibus  atque  controversiis 
materiam  praebuit,  additamentum  quamvis  exiguum 
afferendi.  Attamen,  si  quis  mihi  crimini  dederit, 
quod,  nimia  arrogantia  ductus,  in  hisce  studiorum 
meorum  primitiis  talem  rem  pertractandam  delege- 
rim, quae  a viris,  quorum  maxima  est  in  disquisitio- 

nibus  physiologicis  auctoritas,  agitata  atque  disceptata 
fuerit,  quaestione  tamen  hucusque  ad  liquidum  non 
perducta,  excusationem  mihi  maxime  hinc  repeten- 
dam esse  arbitror,  quod,  auspice  professore  Bidder , 
ab  eo  et  re  et  consilio  adjutus,  investigationes  meas 
institui,  quodque  ille  majorem  perscrutationum  par- 
tem una  mecum  suscepit.  Quae  quum  ita  sint,  fa- 
cere non  possum,  quin  praeceptori  honoratissimo,  qui 
tantum  temporis  operaeque  in  meam  rem  contulerit, 
laeto  animo  palam  gratias  debitas  persolvam.  Neque 
non  amicis,  qui  me  in  laboribus  meis,  praesertim  in 
ranarum  pastione  per  longius  tempus  continuata,  im- 
pigre adjuverint,  maximae  grates  agendae  sunt. 

Equidem,  nulla  opinione  praejudicata  captus,  ad 
quaestionem,  de  qua  agitur,  accessi,  ac  semper  non 
spectavi,  nisi  ut  verum  explorarem.  Procul  itaque 
abfuit,  ut  iis,  quae  compereram,  solo  adversandi  stu- 
dio inductus,  pervestigationum  ab  aliis  institutarum 
eventus  impugnare  atque  refutare  studerem.  Ex  al- 
tera autem  parte  non  veritus  sum,  etiam  auctorum 
celebriorum  sententias , si  quidem  mearum  disquisi- 
tionum eventui  non  congruerent,  libere  atque  ingenue 
oppugnare.  Ceterum,  me  operae  laborique  non  peper- 
cisse, jam  ex  magna  experimentorum,  quae  suscepi, 
multitudine  facile  cognosci  posse , satis  confido. 
Quod  vero  investigationum  mearum  eventus  alius  est, 
quam  quem  aut  observationes  a Jflolcscholt  institu- 

tae  praebuerunt,  aut  alii  praesumi  posse  opinantur, 
meis  ipsius  exspectationibus,  quibus  abhinc  jam  an- 
num ad  hanc  quaestionem  aggressus,  sum,  tam  parum 
respondit,  ut  vel  haec  causa  me  impelleret  ad  viam, 
quam  confecissem,  identidem  diligentius  examinan- 
dam atque  disquirendam.  Verum  tamen,  quum  hucus- 
que cunctatus  essem,  ea,  quae  in  scrutationibus  meis 
cognoveram,  in  medium  proferre,  quoniam  adversatio, 
ad  quam  illa  me  adducunt,  mihi  ingrata  fuit  atque 
etiamnum  est,  ex  parte  altera  haud  parvum  solatium 
inde  percepi,  quod  ultimis  his  mensibus  alia  quoque 
c regione  dubitationes  subortae  sunt  de  istarum  ra- 
tionum veritate,  ob  quas  vetus  de  resorptione  do- 
ctrina commutanda  atque  retractanda  esse  videbatur. 

At  nihilosecius,  quum  ipse  penitus  sentiam,  quam 
multa  manca,  quam  multa  parum  perfecta  huic  com- 
mentationi insint,  quae,  si  majore  instructus  essem 

M 

experientia,  evitare  atque  amovere  studuissem,  lecto- 
rem benevolum,  ut  debitam  his  primitiis  indulgen- 
tiam impertiat,  etiam  atque  etiam  rogatum  volo. 

Caput  I. 

Observationum,  quibus  doctrina  de  corporum 
solidorum  in  sanguinem  transitu  innititur,  con- 
spectus historicus. 

(Quamvis  scrutationes  ultimis  annis  institutae  multum 
lucis  adhibuerint  cognitioni  de  ciborum  concoctione,  tamen 
ad  hunc  usque  diem  multa  supersunt  obscura  multaeque 

t t i' 

partes  in  incerto  relictae  sunt,  quae  impediant,  quominus 
totum  concoctionis  ciborum  processum  eo,  quo  optabile  est, 
modo  perspiciamus  atque  penitus  cognoscamus.  — Prae  ce- 
teris aetate  recenlioro  acerrimarum  controversiarum  ansam 
dedit  doctrina  de  adipis  resorptione,  et,  quae  cum  illa  arctis- 
sime conjuncta  habetur  quaestio,  num  re  vera  ad  resorptio- 
nem substantiarum  status  liquidus  necessaria  sit  conditio, 
qua  non  praesente,  illae  in  sanguinem  intrare  nequeant. 
Particulas  solidas  autem  e tubo  intestinali  in  vasa  chylifera 
sanguinemque  transgredi  posse,  jam  a multis  diversarum  ae- 
tatum scrutatoribus  affirmatum  est;  qua  de  causa  priores 
hac  de  re  disquisitiones  afferendas  esse  judicavi,  simul  talium 
experimentorum  dijudicationem  addere  conatus. 

Jam  saecula  priora  quaedam  nobis  offerunt  experimenta, 
quae,  quamquam  non  illo  facta  sunt  consilio,  tamen  particu- 
las solidas  e tractu  intestinali  in  vasa  chylifera  atque  ulte- 
rius etiam  transire  posse,  probare  videntur.  Finis  periculis 
illis  propositus  is  fuit,  ut  coargueretur,  substantias  vasis 
chylrferis  contentas  omnino  e materiis,  quae  tractui  intesti- 
nali insunt,  originem  capere.  — Quod  ut  demonstraretur, 
substantiae,  qutie  ex  colore  suo  odorevc  vel  omnino  qualila- 

tibus  quibusdam  peculiaribus,  uti  indole  chemica,  vel  ex  for- 
mis quibusdam  propriis  facile  agnosci  possent,  aut  cibis,  qui 
animalibus  praebebantur,  admisceri  aut  directe  in  tractum 
intestinalem  invehi  solebant.  Inter  has  substantias  vero, 
quarum  major  pars  in  aqua  acidisque  dilutis  solubilis  est, 
etiam  quaedam  prorsus  insolubiles  inveniuntur,  quae,  siqui- 
dem in  chylo  ac-sanguine  repertae  sunt,  tantum  forma  par- 
ticularum solidarum,  non  solutae,  e tractu  intestinali  illuc 
transgressae  essent,  necesse  erat. 

Ex  priorum  temporum  physiologis  primus  Martinus 
Lister  de  experimento  mentionem  injicit,  in  quo  substantia 
colorans  eademque  non  solubilis,  nempe  indicum  (Indigo),  e 
tubo  digestorio  in  vasa  chylifera  transierit.  Postquam  multa 
ejusmodi  pericula  secus  ceciderunt,  in  quibus  quidem,  quum 
indicum  in  aqua  solutum  et  indici  frusta  animalibus  ingesta 
essent,  chylus  semper  colorem  albidum  praebuerat  vasaque  chy- 
lifera non  Colorata  apparuerant,  Lister  anno  1 682  experimenta 
sua  iteravit,  utpote  qui,  licet  priora  pericula  eventum  spe- 
ratum non  habuissent,  tamen  persuasum  haberet,  se  chy- 
lum coloratum  inventurum  esse.  Itaque  quum  cani,  cui  per 
longius  temporis  spatium  nihil  cibi  datum  fuerat,  tincturam 
indici  in  aqua  soluti  probe  calefactam  injecisset,  tribus  ho- 
ris transactis,  vasa  chylifera  colore  lapidis  Lazuli  tincta  ob- 
servavit, ex  nonnullisque  eorum,  quum  incidisset,  chylum 
subcaeruleum  scaturire  vidit  *).  Attamen  jam  illis  tempori- 
bus hoc  observationibus  istis  .objectum  est,  scrutatores,  tin- 
cturis caeruleis  usos,  quum  eas  in  vasis  chyliferis  reperisse 


1)  Philosophical  Transactions.  Vul.  XIII,  for  the  Year  1683.  Numb.  143. 
pag.  7. 


viderentur,  facile  errore  deludi  potuisse,  fjuoniam  vasa 
chylifera,  si  quidem  vel  omnino  vel  paene  vacua  essent, 
statu  normali  quoque  colorem  subcaeruleum  prae  se  fer- 
rent 2). 

His  adductus  est  Musgrave,  ut  experimenta  illa  denuo 
susciperet.  Qui  quum  indicum  in  aqua  fontana  mera  solu- 
tum in  canis  intestina  injecisset,  tribus  horis  elapsis, ' com- 
plura vasa  chylifera  colore  caeruleo  imbuta  invenit.  Idem, 
quum  postea  arabium  (Smalte,  Bergbla»)  in  aqua  fontana 
solutum  duorum  canum  intestinis  injecisset,  aliquot  sexage- 
simis circumactis,  vasa  chylifera  colore  caeruleo  tincta  esse 

i 

vidit.  In  cane  tertio,  cujus  intestinis  arabii  decoctum  in- 
vexerat, vasa  chylifera  et  contenta  ductus  thoracici,  at  haec 
tamen  minus  plane,  colorem  caeruleum  obtulerunt  3). 

Quae  pericula  tamen,  quum  ex  solo  vasorum  chylifero- 
rum  chylique  ipsius  colore,  vel  subsaeruleo  vel  caeruleo,  qua- 
lis oculis  inermibus  cernebatur,  argumentum  petitum  sit,  ex 
quo  materias  illas  colorantes,  non  solubiles,  in  chylo  adesse 
concluderetur,  nobis,  nisi  respectu  historico,  alicujus  pretii 
esse  non  possunt.  Namque,  quum  praesertim  uterque  ob- 
servatorum, quos  attulimus,  id  sibi  propositum  haberent,  ut 
chylum  colore  caeruleo  tinctum  reperirent,  quumque,  uti  jam 
illis  temporibus  allatum  est,  vasa  chylifera  minus  repleta, 
pariterque  chylus  parum  adipis  continens  colorem  subcae- 
ruleum praebeant,  ‘quam  facillime  accidere  potuit,  ut  scruta- 
tores isti  in  errorem  inducerentur.  Quo  quum  accedat,  quod 


2)  Philosopliical  Trausactious.  Vol.  XXII,  for  tlie  Ycar  1700  and  1701. 
Nuinb.  275.  pag.  996. 

3)  lbiil.  pag.  997. 

animalia,  in  quibus  pericula  facta  sunt,  nunc  longius  nunc 
brevius  per  tempus  nihil  cibi  acceperant,  sane  statuere  pos- 
sumus, quum  vasa  chylifera  tum  chylum  ipsum  tunc  eo,  quo 

t 

diximus,  statu  fuisse. 

\ 

In  experimentis  a Lister  et  Musgrave  institutis  fluidum 
colorans,  ad  injectiones  adhibitum,  indici  tinctura  fuisse  tra- 
ditur. Hoc  fluidum  tamen,  quum  vera  indici  tinctura  solu- 
bilis demum  anno  1 7 40  a Barth  Saxone  inventa  sit4),  non 
credendum  est  fuisse  nisi  indicum  cum  aqua  contritum.  Pa- 
riter arabii  solutionem,  de  qua  supra  memoratum  est,  veri- 
simillimum  censeo  non  fuisse  nisi  arabium  cum  aqua  con- 
tritum. 

i 

Haller  5) , qui  et  ipse  experimenta  a Lister  et  Mus- 
grave instituta  repetivit,  se  eundem,  atque  illos,  eventum 
nactum  esse  tradidit. 

His  experimentis  pariter  atque  periculis  ab  Joanne 
Hunter  6 7)  factitatis,  qui  quidem,  quum  simili,  ac  Lister,  ra- 
tione usus  esset,  eundem  eventum  observavit,  eadem  illa, 
quae  supra  attulimus,  objici  possunt. 

Blumcnbach  7 ) quoque  se  pericula  a Lister  instituta 
eodem  eventu  repetivisse  contendit.  Attamen  pigmentum  re 


4)  Handbuch  der  teclmisclieu  Chemie  von  E.  L.  Schubarth,  Berlin  1840. 
3te  Anfl.  Uti.  3.  pag.  344. 

5)  Elementa  Physiologiae  corporis  humani  auctore  Alberto  von  llaller. 
Befnae  MDCCLXV.  Tom.  VII,  pag.  62. 

6)  Metlical  Commentaries , 1’art.  I.  Contaiuing  a plein  and  direct  answer 
to  Professor  Monro  jun.  iuterspersed  with  reinarks  on  Ure  structure,  functions, 
and  diseases  of  soveral  parts  of  the  human  botly.  By  William  Hunter.  Lon- 
don  1762.  4.  pag.  44  et  48.  — llunc  locum  ex  operis  llerbstiani  infra  citandi 
(pag.  278  et  27 9 J dosumsi.  4 

7)  J).  Jo.  Frid.  Blumenbachii  institutiones  physiologicae.  Editio 
quarta.  Gottingae  MDCCCXXI,  pag.  350  et  360. 


vera  in  vasis  chyliferis  infuisse,  no  Blumenbach  quidem  ope 
microscopii,  quo  solo  haec  res  ad  liquidum  explorari  po- 
test, demonstravit. 

At  his  experimentorum  eventibus,  ex  quibus  nihil  certi 
argumenti  repeti  posse  facile  elucet,  plurima  pericula,  tum 
priore  tum  recentiore  tempore  suscepta,  prorsus  contradicunt. 

Sic  jam  Flandrin  8)  experimenta  indico  instituit,  qui- 
bus priorum  observationum  eventus  nullo  modo  confirmantur. 

Simili  eventu  pericula  ab  Ilalle  facta  fuisse  videntur, 
de  quibus  tamen,  quum  opus  a Fourcroy  9)  editum,  in  quo 
horum  experimentorum  eventus  expositi  sunt,  adire  nequie- 
rim, neque  in  libris  ab  Herbsl  atque  Tiedemann  et  Gmelm 
conscriptis,  in  quibus  de  illis  experimentis  mentio  infertur, 
traditum  sit,  num  pigmentum  caeruleum,  quod  Halle  periculis 
suis  adhibuit,  indicum  fuerit,  nihil  certius  afferre  possum. 

t 

Pariter,  quae  Tiedemann  et  Gmelin 10)  observarunt, 
a priorum  experimentorum  eventu  discrepant.  Etenim, 
quum  cani,  postquam  per  horas  24  nihil  cibi  acceperat,  in- 
dicum  pulveratum  cum  alimentis  ingestum  esset,  chylus  al- 
bidus neque  colore  caeruleo  tinctus  apparuit  (cf.  Exp.  I,  pag.  5). 
Quin  etiam  amylon,  quo  nonnulli  auctores  posteriore  tem- 
pore usi  sunt,  ut  particulas  solidas  e tractu  intestinali  in 


8)  Experiences  sur  1’absorption  des  vaisscaux  lympliatiqucs  dans  Ies 
animaux;  par  M.  Flandrin;  in  Journal  de  Medicine,  Chirurgio,  Pharmacia  clc. 
par  M.  Bacher.  Decembre  1790.  Tom  85.  pag.  373  et  374.  — Hic  quoque  lo- 
cus ex  operis  llerbstiani  (pag.  282  ct  283)  petitus  est. 

9)  Systemo  de  cannaissances  chimiques  ct  de  leurs  applicatioris  aux  phe- 
nomenes  de  la  nature  et  do  l’art.  par  A.  Fr.  Fourcroy.  Tomo  X.  Taris, 
an  IX , pag.  00. 

10)  Versucho  uber  die  Wcgo,  auf  welchen  Substanzen  aus  dem  Magen  u. 
Darmkanal  in’s  Blut  golangen , libor  dio  Verriclitungcu  der  Miis  u.  dic  geheimen 
llarnwego.  llcidelberg,  1820.  • 


sanguinem  transire  probarent,  Jodo  addito,  non  magis  in 
chylo  aut  sanguine  reperiri  potuit,  (cf.  Exp.  VIII,  pg.'  18  et 
Exp.  XI,  pg.  30). 

Magendie11)  quoque,  quae  Hunter,  animalibus  indico 

cibatis,  observaverit,  vera  esse  dubitat,  eaque  experimentis 

« 

a Flandrin  institutis  satis  refutata  esse  arbitratur.  Idem  co- 
lorem vasorum  chyliferorum  caeruleum,  quem  Hunter  a se 
observatum  esse  testatur  , ab  indico  animalibus  praebito 
prorsus  non  pendere  existimat,  quod,  quemadmodum  H.  Ma- 

i 

yo  12)  jam  ostenderit,  vasa  lymphatica  nonnullo  post  mor- 
tem tempore  etiam  normali  rerum  conditione  colorem  sub- 
caeruleum induant. 

Quodsi  experimenta  a vetustioribus,  quos  diximus,  scru- 
tatoribus facta  perlustramus,  quae,  quamquam  alio  consilio 
suscepta,  tamen  ad  quaestionem  nobis  tractandam  perlinent, 
eorum  quidem  eventibus  prosperis  observationes  scrutato- 
rum in  talibus  investigationibus  maxime  versatorum,  quae 
contrarios  omnino  eventus  praebuerunt,  repugnare  cernimus, 
neque  immerito  de  secundis  quorundam  periculorujn  eventi- 
bus cum  Tiedemann  et  Gmelin  contendere  posse  videmur, 
viros  illos  aut  non  necessaria  diligentia  curaque  in  experi- 
mentis faciendis  usos  aut  errore  delusos  fuisse. 

Longa  experimentorum  serie,  ad  quae  majore  ex  parte 
etiam  microscopium  in  usum  vocatum  est,  innixus,  omnium 
primus  Herbst 13)  hoc  placitum  protulit,  solidas  quoque 'par- 
ticulas e tubo  digestorio  in  chylum  indeque  in  sanguinem 


11)  Precis  elemontaire  dc  Physiologie.  Deuxieme  edilion.  Tome  second. 
Paris  1825.  pag.  211. 

12)  Ibid.  pag.  211.  Annot. 

13)  Das  Lyinpligefasssystem  u.  seine  Verriclitung.  GiHliugen  184-4. 

transire  posse.  Quae  sententia,  quum  initio  ab  ipso  auctore 
non  dicatur  nisi  verisimilis,  in  posteriore  investigationum 
decursu  pro  certa  atque  liaud  dubia  proponitur.  Itaque  has 
disquisitiones,  quae  ad  rem  nostram  majoris  momenti  sunt, 
accuratius  considerare  liceat. 

Quum  quasdam  partes  chylum  constituentes  parvasque 
'particulas  in  chyrno  contentas  pares  esse,  ac,  prout  diversa 
alimenta  invecta  fuerant,  chyli  partes  diversas  apparere  co- 
gnovisset, Herbst,  hinc  verisimile  esse  ratus,  globulos  c 
chyrno  in  vasa  chylifera  transgredi,  § G7  permulta  experi- 
menta in  medium  protulit,  in  quibus  substantias  tractu  in- 
testinali contentas  partesque  in  chylo  et  sanguine  obvias 
perquisivit  atque  inter  se  comparavit.  Sic,  exp.  I 14)  in 
cane  lactente  instituto,  in  ejus  ductu  thoracico  globulos  quos- 
dam invenit,  qui  proxime  ad  speciem  globulorum  in  canis 
lacte  obviorum  accedere  videbantur.  Idem  exp.  II  eventus 
fuit,  in  quo  praeterea  venarum  jugularis  cavaeque  sanguis 
eosdem  globulos  obtulit,  quos  Herbst 15)  veros  lactis  glo- 
bulos fuisse  arbitratur.  At  paulo  ante  ipse  vir  doctus16) 
attulit,  corpuscula  in  ductus  thoracici,  in  vasorum  lymphati- 
corum, in  vasorum  chyliferorum  mesenterii  fluidis,  in  chyrno 

I 

e substantiis  adiposis  formato,  in  lacte  'inventa  omnino  con- 
grua atque  paria  esse,  nec  non  se  vocibus  corpusculorum 
lactis  et  corpusculorum  lymphaticorum  interdum  promiscue 
usurum  esse  ait.  Quod  quum  ita  sit,  me  non  inlclligerc 
confiteor,  cur  corpuscula  in  ductus  thoracici  fluido  et  in 'san- 
guine reperta  eodem  jure  aut  pro  corpusculis  lymphaticis, 


14)  1.  c.  pag.  107. 

15)  1.  c.  pag.  170  et  171. 
10)  1,  c.  pag.  103  et  104. 

quae  semper  in  chylo  et  nunc  majore  nunc  minore  copia  in 
sanguine  insunt,  aut  pro  globulis  adipis  haberi  nequeant. 
An  solam  eam  .ob  causam  pro  lactis  corpusculis  putanda 
sunt,  quod  animalium,  quae  observationibus  adhibita  sunt, 
nutrimenta  lacte  constabant?  At  in  periculis  posterioribus, 
in  quibus  animalia  ex.-gr.  pane  vel  carne  vei  adipe  pasta 
erant,  corpuscula  talia  in  chylo  inventa  fuisse  videmus,  quae, 
quantum  quidem  ex  eorum  descriptione  apparet, ‘in  univer- 
sum a corpusculis,  quae  dicuntur,  lactis  modo  allatis  nihil 
discrepent.  Atqui  his  in  casibus  corpuscula  ista,  ut  lactis 
corpuscula,  ex  nutrimentis  originem  duxisse  nequierunt. 

In  quinque  experimentis  posterioribus,  quibus  aut  ani- 
malia lactentia  aut  lacte  pasta  adhibita  erant,  eadem, 'quae 
supra  descripta  sunt,  phaenomena  in  conspectum  venerunt. 

In  experimentis  VIII — XI,  in  quibus  animalia  aut  adipe, 
aut  carne  cibata  erant,  in  ductu  thorarico  corpuscula  re- 
perta esse  narrantur,  quae  nunc  corpuscula  lactis  nuncupan- 
tur,. nunc  ita  describuntur,  ut  his  omnino  paria  fuisse  cer- 
nantur. Eadem  corpuscula  in  chymo  e nutrimentis  parato 
inveniuntur,  necnon,  quum  natura  corpusculorum  in  lympha 
et  corpusculorum  lr)  in  adiposo  lactis  flore  obviorum  com- 
parata essent  in  hoc  posteriore  soliti  laciis  globuli  prorsus 
eandem  sfcciem  versicolorem  eandemque  magnitudinem, 
quam  globuli  lymphatici  globulique  in  chylo  et  ventriculi  at- 
que intestinorum  contentis  observati,  ostenderunt.  Herbst 
igitur  manifestum  esse  arbitratur,  corpuscula  ista  lactis,  quae 
vocat,  ex  chymo  in  tractu  intestinali  conformari  indeque  hac 
forma  in  vasa  chylifcra  perferri.  Attamen,  quod  conclusio- 


17)  1.  c.  pag.  200. 

nibus  ex  prioribus  periculis  deductis  opprobrio  vertimus, 
idem  de  his  quoque  ratum  est,  quoniam  non  perperam  a- 
cturi  videmur,  si  lactis  corpuscula,  quae  in  chylo  ventriculi- 
que et  intestinorum  contentis  reperta  esse  feruntur,  pro  adi- 
pis guttulis  duxerimus,  quas,  cibis  multum  adipis  continen- 
tibus assumtis,  in  lubq  digestorio  atque  sat  mullas  in  chylo 
quoque  inveniri  certum  est.  Quod  si  statuerimus,  sane  su- 
perest,  ut,  adipis  guttulae  quo  modo  e tractu  intestinali  in 
vasa  chylifera  perveniant,  explicetur,  qua  de  re  tamen,  infra 
locus  erit,  quo  disseremus. 

His  experimentis  alia  quaedam  (Exp.  XII — XIV)  subjun- 
guntur, in  quibus,  animalibus  pane  cibario  nutritis,  tum  in 
tractu  intestinali  tum  in  vasis  ehyliferis  eadem  observata 
sunt  corpuscula,  quae  Herbst  nunc  laciis,  nunc  adipis  glo- 
bulos, nunc  'globulos  lymphaticos  appellat.  Quae  pericula  nos 

% 

vel  magis  adducunt,  ut  de  observalionufn  illarum  fide  dubi- 
temus, atque  virum  doctum,  quum,  animalibus  lacte  nutritis, 
corpuscula  laciis  sibi  deprehendisse  videretur,  errore  ductum 
esse  censeamus.  Quodsi  Herbst18),  observationibus  illis 
nixus,  quam  certissime  affirmat,  vasa  chylifera  facultate  prae- 
dita esse,  non  modo  substantias  absolute  fluidas,  sed  etiam 
nutrimentorum  particulas  certa  quadam  forma  instructas 
(quibus  verbis  tantum  corpora  solida  dici  queunt)  recipiendi 
et  in  sanguinem  perferendi,  facere  non  possumus,  quin  hoc 
placitum  periculis  hucusque  propositis  neutiquam  demonstra- 
tum esse  contendamus. 

In  subsequenti  experimentorum  serie,  in  qua  de  sub- 
stantiarum colorantium  ex  tractu  intestinali  in  vasa  chyliffera 


% 


18)  1.  c.  pag.  207  et  271. 


transitu  quaerebatur,  plerumque  indicum  solutum  in  tubum 
digestivum  injectum  fuit.  In  his  periculis  plerumque  venae 
absorbentes  mesenterii  atque  intestinorum,  nonnunquam 
etiam  ductus  thoracicus  ejusque  contenta,  itilerdum  adeo 
singula  vasa  sanguifera,  uti  semel  vena  cava  inferior,  co- 
lore caeruleo  vel  subcaeruleo  vel  subviridi  tincta  apparue- 

i 

runt.  In  nonnullis  casibus  etiam  urina  colorem  subvi- 
ridem prae  se  tulit.  Bis,  quum  ope  microscopii  in 
doctus  thoracici  contenta  inquisitum  esset’,  in  jis  exigui 
quidam  pigmenti  caerulei  globuli  reperti  fuerunt  1 g). 
Quod  vero  Herbst20)  testatur,  in  indici  solutione  pi- 
gmenti globulos  infuisse,  qui  corpusculis  in  ductus  thoracici 
contento  inventis  tum  magnitudine  tum  celeris  rationibus 
omnino  pares  cernerentur,  hoc  me  adduxit,  ut  haec  quoque 
experimenta,  quippe  quae  facile  particularum  solidarum  in 
sanguinem  transitum  demonstrare  posse  credantur,  hoc  loco 
commemorarem,  quoniam  inde,  quod  pigmenti  globuli  et  cry- 
stalli in  adhibita  indici  solutione  adfuisse  perhibentur,  con- 
cludendum esse  censeo,  non  solubilem  indici  tincturam,  sed 
tantum  indicum  cum  aqua  contritum  ideoque  insolubile  in 
usum  vocatum  fuisse.  Attamen,  licet  pigmenti  particulae  in 
ductus  thoracici  contentis  repertae  fuerint,  particularum  so- 
lidarum in  sanguinem  transitus  nequaquam  certo  demonstra- 
tus est.  Etenim  indicum  insolubile  in  tractu  intestinali  alea- 
libus  ibi  obviis  in  indicum  reductum*)  commutatum  facile 


19)  1.  c.  pag.  289  et  297, 

20)  1.  c.  pag.  297. 

<s)  Materia  ea,  o qua  indici  venalis  color  caeruleus  pendet,  Indigblau 
dicta  (C,0  n5  N04),  in  aqua,  in  spiritu  vini  acidisque  dilutis  solvi  nequit,  alta- 
inen , si  cum  substantiis,  vim  reducentem  exhibentibus,  in  contactum  venerit, 

solvi  ideogue  forma  indici  reducli  in  vasa  chylifera  ct  san- 
guifera  transferri  potest,  dum  extra  vasa,  si  per  longius  tem- 
poris spatium  ad  aerem  expositum  fuerit,  dcnuo  oxydalum 
specie  floccorftm  ct  particularum  insolubilium  e fluido  se- 
cernitur. Tali  fere  ratione,  quod  pigmenti  particulae  in  ex- 
/ 

perimenlo  IX21)  in  chylo  animadversae  sunt,  explicari  po- 
tuerit; quum  praesertim  chylus,  in  quo  istac  particulae  in- 
ventae esse  dicuntur,  demum  sex  horis,  postquam  e vase 
exceptus  erat,  in  disquisitionem  vocatus  sit.  Ceterum,  quam- 
vis microscopii  usus  ad  invenienda  corpora  ea , quae  forma 
tam  parum  certa  excellunt  , qualem  substantiae  pleraeque 
non  crystallinae  offerunt,  non  omnino  sufficiat  facileque  er- 
roribus locum  relinquat,  tamen,  quum  etiam  pericula  tem- 
pore recenliore  22)  factitata,  pigmenti  granula  indico  inso- 
lubili in  tubum  digestorium  invecto  in  urina  inveniri,  coar- 
guerint, 'causa  non  est,  cur  observationibus  ab  Herhsl  in- 
stitutis fidem  derogemus.  At,  ne  iisdem  probari  credamus, 
particulas  solidas  c tractu  intestinali  in  vasa  chylifera 
transire  posse,  rationes  supra  prolatae  impediunt.  Et,  licet 
explicatio  de  indici  transitu  modo  proposita  nunc  quidem 
certis  argumentis  fulta  non  sit,  tamen  illa  quidem  sal- 
tem eodem  jure,  quo  explicatio  altera,  qua  indici  particulae 
colorantes  ut  corpuscula  solida  transire  putantur,  statui  po- 


unain  liydrogenii  partem  acquivalentem  recipit  eaque  in  rorpus  decolor,  quod 
Indigtveis  (C10  1IU  N02)  appellatur,  in  fluidis  alcalinis  solubile,  transit.  Ta- 
lis lnijus  corporis  solutio,  aeri  exposita,  oxy genio  inde  summa  cum  aviditate  re- 
cepto, dum  unam  aquae  atomum  perdit,  in  materiam  Indigblau  nominatam 
commutatur,  quae  forma  pulveris  caerulei  praecipitatur. 

21)  1.  c.  pag.  297. 

22)  Erdmann : Journal  fit r praotisclie  Cliemie , 1852.  Bd.  56.  H. 
Ilanlce,  znr  Leltre  voin  thierisclien  StotTumsatz,  pag.  1.1  et  soqq. 

luerit,  quoniam  haec  quoque  adhuc  non  magis  corio  de- 
monstrata est. 

Ad  quaestionem  nostram  solvendam  aliquanto  plus, 
quam  investigationum  hucusque  allatarum  eventus,  illa  ex- 
perimenta valent,  in  quibus,  quum  animalium  tubo  digestorio 
amylon  in  fluido  suspensum  injectum  esset,  Herbst 2?) 
in  ductus  thoracici  ac  nonnullorum  vasorum  lymphaticorum 
fluidis  et  in  sanguine  cordis  amyli  granula  deprehendit, 
quae  adesse  partim  ex  colore  caeruleo,  qui,  tinctura  Jodi 
adjecta,  exstitit,  partim  ope  microscopii  cognovit.  Granula 
amyli  quum  et  certiore  forma  sint  et  Jodi  reactionem  tam 
facile  prodant,  potestas  est  data,  ea  tum  facilius  tum  certius 
cognoscendi,  quam  corpuscula  solida  antea  adhibita;  quam 
ipsam  ob  causam  haec  experimenta  nobis  majoris  momenti, 
quam  priora,  apparent.  Equidem,  etiamsi  scrutatores  alii, 
uti  Tiedemann  et  Omelin  2+),  quemadmodum  supra  allatum 
est,  Jodi  linctura  usi,  granula  amyli  reperire  nequierint, 
tamen  Herbst  in  fluidis  ante  dictis  amyli  grana  re  vera 
invenisse,  non  dubitaverim.  Sed  certum  argumentum,  quo 
particularum  solidarum  in  sanguinem  transitus  demonstretur, 
hac  re  nondum  suppeditatur,  quoniam  semper,  §i  quis  par- 
ticulas tam  eximie  parvas  in  fluidis  jflis  extra  ipsa  vasa 
exquirere  voluerit,  haec  ratio  incerta  atque  anceps  videtur. 
Namque  quam  facile  accidere  potuerit,  ut,  quamvis  dummam 
diligentiam  adhibueris,  tamen  singula  corpuscula  in  vasis, 
instrumentis,  bacillis  vitreis  elc.,  quae  in  usum  vocantur,  ad- 
haerescant? Quin  etiam,  nisi  singulari  cura  atque  cautione 


23)  1.  c.  pag.  330  et  337. 

25)  1,  c.  cxp.  VIII,  pag.  18  et  exp.  XI,  pag.  30. 

usus  fueris,  evenire  possit,  ut  Jodi  tinctura  eis  inficiatur. 
Quo  facto,  si  vel  pauca  amyli  granula  inventa  fuerint, 
investigationum  fidei  haud  parum  officitur,  nosquc  ad 
falsas  conclusiones  adduci  possumus.  Qua  de  re  maxime 

* v 

eorum,  quae  Donders  25)  refert,  lectores  admonendos 
censeo. 

Denique,  si  pericula  ab  Herhst  factitata  denuo  per- 
lustramus, conclusionibus,  quas  ex  iis  deduxit,  nullo  modo 
adsentiri  possumus.  Namque  tam  multae  iis  opponi  queunt 
dubitationes,  ut  ad  demonstrandum  particularum  solidarum 
in  sanguinem  transitum  neutiquam  sufficiant.  At  nihilose- 
cius  tamen  haec  experimenta  haud  exigui  momeqli  fuerunt, 
quibus  quum  Herhst  sibi  persuasisset  particulas  solidas 
e tractu  intestinali  in  sanguinem  transire  posse,  primus 
omnium  sententiam  illam  in  medium  protulit,  eoque  ad  in- 
dagandum processum,  cujus  gravitas  facile  perspicitur,  qui- 
que idcirco  multis  disquisitionibus  materiam  praebuit,  pri- 
mam ansam  dedit.  , 

Jam  vero,  antequam  Herhst  opus  suum  publici  juris 
faceret,  Oesterlen  26)  experimenta  quaedam  instituit,  in  qui- 
bus, quum  feles  et  bufo  cinereus  unguento  hydrargyri  ci- 
nereo pasti  essent,  hydrargyri  regulini  globuli  et  in  anima- 
lium illorum  sanguine  et  in  complurium  organorum  telis  nec 
non  in  nonnullis  secretis  inventi  sunt.  Fuerunt,  in  his  quo- 
que Oesterlen  2T),  qui  ex  hisce  periculis  documentum  repe- 

25)  llenle  uml  Pfeufer,  Zeitsclirift  fiir  rationelle  Medizin , liene  Fulge, 
llcidelberg  185!.  Bi).  I.  pag.  422. 

26)  lioscr  uml  IVundcrlich,  Archiv  fiir  physiologische  lleilkunde.  /.«ci- 
ter Jahrgang.  Stuttgart,  1843.  pag.  530  et  seqq. 

27)  Henle  mnl  Pfeufer,  Zeilschr.  f.  rationelle  Medicin.  Heidelbcrg,  1846. 
Bd,  V,  pag.  435. 

terent,  ex  quo  eluceret,  particulas  solidas  non  commutatas 
e tractu  intestinali  in  sanguinem  pervenire  posse.  At, 
quamvis  procul  ab  eo  absim,  ut  observationum  ab  Oesler- 
len  susceptarum  fidem  in  dubitationem  vocem,  tamen  ex 
altera  parte,  eas  ad  quaestionem,  de  qua  agitur,  explican- 
dam sufficere  haudquaquam  concesserim.  Controversia  illa, 
quo  modo  hvdrargyrum  regulinum  c tubo  digeslivo  resor- 
beatur, nimirum  num  in  succis  ciborum  concoctioni  inser- 
vientibus solvatur,  an  non  mutatum  transeat,  num  in  un- 
guento cinereo  cum  acido  adiposo  in  salem  hydrargyri  so- 
lubilem commutetur  necne,  usque  ad  hanc  diem  neutiquam 
transacta  est.  At,  etiamsi  hydrargyrum  omnino  non  muta- 
tum in  sanguinem  transeat,  quae  quidem  sententia  non  mi- 
nus est  verisimilis,  quam  altera  illa,  qua  statirn  post  transi- 
tum ex  intestinis  denuo  e conjunctione  solubili  secerni  et  in 
statum  metallicum  insolubilem  redire  creditur,  tamen  opi- 
* nioni  isti,  qua  hydrargyri  globuli  ut  corpora  solida  e tubo 
digeslivo  in  sanguinem  deferri  putantur,  haec  objiciamas 
oportet,  hydrargyrum  fluidum  esse,  globulosquc,  quum  nullo 
involucro  solido  cincti  sint,  certe  in  infinitum  dividi  posse 
et  hydrargyrum  sic  ‘subtilissime  divisum,  aeque  ac  quodvis 
aliud  fluidum,  membranas  cellularum  villorum  intestini 
transire,  talique  modo  in  chylum  sanguinemque  pervenire 
posse.  Quum  que  globuli  nulla  membrana  circumdati  sint, 
quantum  mea  fert  opinio,  nihil  obstat,  quin  statuamus,  eos, 
si  rerum  conditiones  opportunae  fuerint  , rursus  in  globos 
majores  colligi  posse,  qua  de  causa,  quod  ad  hydrargyri  in 
vasa  chylifcra  et  sanguifera  transitum  attinet,  opus  non  csl, 
ut  rationem  quaeramus,  qua  corpusculorum  solidorum  transi- 
tus explicetur.  — Ceterum  de  difficultatibus,  quae  in  hvdrar- 

gyri  globulis  sub  'microscopio  agnoscendis  offerri  dicuntur, 
equidem,  quippe  qui  nulla  ope  hvdrargyri  experimenta  in- 
stituerim, judicium  facere  nequeo. 

Ad  has  observationes  Oestcrlen  anno  4840  novas 
quasdam  adjunxit.  Phaenomena  quaedam  in  processibus 
tum  phisiologicis  tum  pathologicis  obvia,  nec  non  ipsius  ob- 
servationes modo  commemoratae,  eaque,  quae  alii  scrutato- 
res de  hvdrargyri  regulini  transitu  in  sanguinem  compcrc- 
rant,  in  viro  docto  desiderium  excitaverunt,  certo  cogno- 
scendi, num  substantiae  insolubiles  in  sanguinem  transgredi 
possent,  necne?  Quod  ut  disquireret,  cuniculos  gallosque 
gallinaceos  et  feles  carbone  in  pulverem  redacto  et  pigmento 
caeruleo  Berolinensi  cibavit28).  Investigationibus  hoc  pi- 
gmento susceptis  Oesterlcn  ipse  minus  gravitatis  attribuit, 
quod  hujus  substantiae  moleculae  neutiquam  formas  tam  pe- 
culiares offerant,  quodque  color  caeruleus  illis  effectus  sub 
microscopio  tum  demum  in  oculos  incurrat,  quum  major  mo-  * 
lecularum  multitudo  conferta  jaceat.  Itaque  mihi  quoque 
maxime  experimenta  carbone  pulverato  facta  respicienda  vi- 
dentur. In  his  enim  tum  sanguis  tum  quorundam  organorum 
parenchyma  carbonis  particulas  obtulit,  quae  quidem  et  co- 
lore suo  intense  atque  aequabiliter  nigro  et  figuris  peculia- 
ribus, plerumque  mirificis,  apicibus  dentibusque  instructis,  . 
cognosci  potuere.  Verumtamen,  quum  hae  substantiae,  quae 
in  tractus  intestinalis  succis  solvi  nequeunt,  extra  vasa  ani- 
malis in  sanguine  inventae  sint,  tam  multis  dubitationibus 
locus  relinquitur,  ut  observatio  hacc  ad  quaestionem  nostram 
dilucidandam  non  tanti  momenti  esse  queat.  Etenim,  licet 

28)  Henlc  uml  Pfeufer,  ZuUsclir.  f.  rationollo  Metlicin.  Brf.  V.  pag. 

434  et  so(i<]..  • 

summa  adhibita  esset  diligentia,  tamen,  quum  praesertim  dis- 
quisitiones microscopicae  eodem  loco  susceptae  sint,  in  quo 
animalia  carbone  pulverato  pascebantur,  particulae  in  san- 
guine repertae  extrinsecus  eo  deferri  apparatibusque  vel  in- 
strumentis adhaerescere  potuere.  Ipse  in  pervestigationum 
mearum  decursu  interdum  observandi-  occasionem  habui, 
quam  difficulter,  etsi  summae  cautioni  studueris,  praecavere 
liceat,  ne  corpuscula  parva,  qualia  corpuscula  sanguinis  vel 
lymphatica  sunt,  in  quibus  perquirendis  versabar,  in  con- 
clavi dispergantur  et  iis  reperiantur  locis,  quibus  ea  reper- 
tum iri  vix  exspectaveris.  IIoc  quanto  facilius  de  carbonis 
particulis  evenire  potest,  quae,  quum  semper  in  pulvere  ad- 
sint, facile  microscopio  laminisve  vitreis  etc.  insidere  pos- 
sunt eoque,  quum  vel  unum  tale  corpusculum  adesse  plu- 
rimi referat,  errorum  ansam  praebere  queunt.  — Documento 
sunt  observationes  a Donders 29)  prolatae  atque  jam  supra 
commemoratae,  ex  quibus  elucet,  quam  facile  erretur,  si  car- 
bonis particulae  in  sanguine  extra  vasa  quaerantur.  Porro, 
elsi  extra  omnem  dubitationis  aleam  sit  positum,  carbonis 
particulas  in  quorundam  organorum  parenchymate  repertas 
esse,  tamen,  idque  jure  ac  merito,  a multis  jam  monitura 
est,  carbonis  particulas,  utpote  quae  acutis  apicibus  angulis- 
que instructae  sint,  fortasse  tractus  intestinalis  vasorumque 
sanguiferorum  parietibus  perforatis,  quum  in  sanguinem  cir- 
culantem delatae  essent,  in  vasa  capillaria  intra  diversorum 
organorum  telas  pervenisse,  indeque,  quum  majores  essent, 
quam  quae  vasa  capillaria  tenuissima  permearent,  via  ea- 
dem, qua  in  vasa  illatae  essent,  sc.  vasorum  parietibus  per- 


29)  I.  c.  i>ng.  418  ct  422.  Aunot. 

foratis,  ex  iis  in  organorum  parenchyma  intravisse.  — Uti 
pra  jam  diximus,  Oesterlm  ipse  de  pigmento  caeruleo  Hc- 
rolinensi  ad  talia  experimenta  adhibendo  subdubitat;  cui 
quidem  sententiae  non  modo  adstipulamur,  sed  etiam  adji- 
ciendum esse  judicamus,  moleculas  ejus  colorantes,  siquidem 
in  sanguine  adesse  visae  sunt,  forsitan  extrinsecus  in  san- 
guinem extra  vasa  investigatum  inferri  potuisse.  Quae  quum 
ita  se  habeant,  ne  ex  his  quidem  experimentis  quidquam 
certi  de  substantiarum  insolubilium  ex  intestinis  in  sangui- 
nem transitu  colligi  potest. 

Quaestionis  gravitas  alios  quoque  scrutatores  adduxit, 
ut,  eandem,  quam  priores,  viam  secuti  novas  de  ea  perve- 
stigationes susciperent.  Quae  Oeslerlen  compererat,  eadem 
ab  Eberhard  30),  a Mensonides  et  Dondet's31)  confirmata 
sunt.  Eberhard  in  disquisitionibus  suis,  quas,  auspicibus 
Koelliker  et  II.  Meyer  instituit,  tum  carbone  pulverato  tum 
sui  fur  e sublimato  (floribus  sulphuris,  qui  in  materia  medica 
dicuntur)  usus  est.  Quas  substantias,  in  succis  ciborum  di- 
gestioni inservientibus  insolubiles,  in  cuniculorum  canumque 
ventriculum  invexit;  quo  facto,  earum  particulae  et  in  ductus 
thoracici  atque  quorundam  mesenterii  vasorum  chylo  et  in 
venarum  mesenterii  venaeque  portarum  sanguine  reperiri 
potuerunt.  Quae  particulae  in  sanguine  arterioso  inveniri 
nequierunt.  Substantiarum  illarum  ex  intestinis  in  sangui- 
nem transgressum  Eberhard  ratione  omnino  mechanica  ex- 
plicat, eas,  pariter  atque  acus  acutas,  membranas  sibi  ob- 


30)  Herile  uml  Pfeufer,  Zeitsclnift  fur  ratioiiolle  Mediciu,  neuo  Folge. 
Ud.  I.  pag.  406ctsofjq. 

31)  Ibid.  pag.  415  ut  suqq. 

stantes  perforare  existimans.  Equidem,  huic  rationis,  qua 
substantiae  illae  in  Sanguinem  perveniant,  explicationi  ex 
parte  adsentiens,  haec  tamen  adjicienda  esse  judico. 

Quod  particulae  solo  microscopio  conspicuae  in  san- 
guine aliisvc  fluidis  extra  vasa  inveniuntur,  hoc,  me  judice, 
de  partium  solidarum  in  sanguinem  transitu  nobis  persua- 
dere non  potest.  Namque,  licet  Eberhard  vel  certissime 
neget,  in  suis  experimentis  particulas  illas  casu  aliquo  ex- 
trinsecus in  sanguinem  illatas  esse,  tamen,  quae  supra  jam 
contra  experimenta  ^ab  Oesterlen  factitata  admonuimus, 
particulas  solidas  non  jam  intra  vasa  sanguini  ctc.  in- 
fuisse, sed  demum  'fortuito  extrinsecus  in  sanguinem  perla- 
tas esse,  de  his  quoque  periculis  contendere  posse  videmur. 
Quo  accedit,  quod  flores  sulfuris  vel  ob  alias  quasdam  cau- 
sas, quas  antea  de  pigmento  caeruleo  Berolinensi  ab  Oesterlen 
adhibito  memoravimus , ad  ejusmodi  perscrutationes  parum 
idonei  videntur.  Etenim  horum  corporum  notae  tam  incer- 
tae sunt,  ut  vix  in  diversis  fluidis  plane  et  evidenter  agnosci 
queant.  Porro  ratio  illa,  qua  Eberhard  substantias  dictas 
violenter  in  sanguinem  perrumpere  arbitratur,  nihil  admini- 
culi  suppeditare  videtur,  quo  innisi  aliarum  particularum  so- 
lidarum  absorptionem  'explicare  possimus,  id  quod  nobis 
quidem  maximi  est  momenti.  Etiamsi  enim  consentiam,  car- 
bonis particulas,  ut  quae  angulis  apicibusque  acutis  praeditae 
sint,  pressu  exhibito,  per  tenues,  membranae  mucosae  inte- 
stinorum telas  penetrare  posse,  tamen  haec  eadem  explica- 
tio, quod  ad  sulfuris  flores  spectat,  multo  minus  apta  esse 
credatur.  Omnino  ejusmodi  perforatio  violenta  ad  proces- 
sus normales  pertinere  nequit,  nam,  tenues  cellularum  alia- 
rumque  partium  cavarum  tractus  intestinalis  parietes  eum  in 

li nem  construclos  esse,-  ut  perrumpantur,  animo  percipere  non 
possum.  — lloc  certe  dubitari  nequit,  explicationem  illam  ad 
adipis  absorptionem  hydrargyrique  et  granulorum  amyli,  si 
forte  in  sanguine  inventa  sunt,  transitum  explanandum  liaud- 
quaquam  sufficere,  quam  ob  rem- hisce  investigationibus  non 
plus  tribuere  possum  gravitatis,  quam  experimentis  Ocster- 
lenianis  supra  expositis. 

Experimentis  a Donders  et  Mensonidcs  institutis  Ilo- 
res  sulfuris,  carbones  plantarum  combustarum  in  pulverem 
redacti  et  amylon  adhibita  sunt,  quae  substantiae  variis  mo- 
dis in  ranarum  cuniculorumquc  ventriculum  invehebantur. 
Quae  experimenta  ea  diligentia,  ea  omnium,  quae  incidere 
possint,  rerum  conditionum  circumspicientia  suscepta  sunt, 
quae  cuivis,  qui  ejusmodi  investigationes  adire  voluerit, 
exemplo  imitatu  digno  esse  possint,  iisque  catcnus  in  hac 
quaestione  tractanda  magni  facti  sunt  progressus,  quod  ob- 
servatores illi,  corpuscula  solida,  de  quibus  agitur,  in  vivo- 
rum animalium  sanguine  circulante  adesse , coarguere  stu- 
duerunt. Flores  sulfuris  ipse  Donders  hisce  disquisitionibus 
non  omnino  aptos  esse  judicavit,  quod  et  formae  eorum  non 
satis  peculiari  modo  expressae  sint  et  particularum  in  san- 
guine occurrentium  numerus  tam  exiguus  sit,  ut  substantias 
reagentes  ch  e micas , quibus  carum  praesentia  probetur,  m 
usum  vocandi  potestatem  non  faciat.  In  tribus  ranis,  qua- 
rum ventriculo  injecti  fuerant,  flores  suit  uris,  in  sanguine  non 
apparuere,  dum  in  .cuniculo  cos  Donders  sibi  reperisse  vi- 
detur. E contrario  carbonis  pulverati  particulae  amylique 
granula  et  in  sanguine. et  in  hepatis  pulmonumque  telis  quam 
certissime  observari  potuisse  dicuntur.  Et,  quamvis  ea,  quae 
supra  de  carbonis  pulverati  particulis  dicta  sunt,  hic  quo- 

que  monenda  sint,  tamen  confitear  oportet,  quum  amyli  gra- 
nula intra  vasa  ipsa  cl  ope  microscopii  et  via  chcmica  in- 
venta fuerint,  dubitationes  de  particularum  solidarum  in  san- 
guinem transitu  "via  normali  elfccto  sane  tolli.  Nisi  forte 
statuere  quis  voluerit,  in  injectione  fortasse  laesionem  illatam 
singulaque  grana  hoc  modo  directe  in  sanguinem  delata 
esse.  Omnino  hoc  pro  certo  statuendum  est,  horum  expe- 
rimentum eventus  ad  gravissima  argumenta  pertinere,  (pui- 
bus  particularum  solidarum  in  sanguinem  transitus,  qui  rerum 
conditione  normali  fiat,  probetur. 

Fidem  observationum  a Dondcrs  et  Mensonides  insti- 
tutarum, in  quibus,  quum  amylon  consulto  in  tractum  intesti- 
nalem illatum  esset,  ejus  granula  intra  vasa  reperta  sunt, 
impugnare  non  possum;  attamen  mirationem  movet,  quod  in 
sanguine  hominis,  qui  quotidie  materias  amylon  et  substan- 
tiam cellulosam  continentes  absumit,  quarum  partem  non 
mutatam  in  tractu  intestinali  inveniri  satis  constat,  nunquam 
ejusmodi  granula  reperta  sunt,  quamvis  cert,o  praesumi 
queat,  saepe  Jodum,  quod  omnino  in  sanguinis  disquisitio- 
nibus partes  gravissimas  agit,  ad  hominis  sanguinem  addi- 
tum esse;  quo  facto,  amyli  granulorum  praesentiam  haud 
dubie  demonstrari  posse  neccsse  foret.  Attamen  recentiore 
tempore  casus  quidam  est  traditus,  in  quo  Stratford  32)  se 
corpuscula  amyli  granulis  similia  in  hominis  epilepsia  allecti 
sanguine  invenisse  contendit.  Stratford  ipse  haec  corpu- 
scula cum  amyli  in  plantis  granulis  comparat  simulque  cor- 


32)  Transactimis  <>f  Ilio  microscojiiciil  society  of  Lomlon.  Lomlon  1853. 
New  series.  Voluine  III,  pog.  108  et  seqq. 

I 


pusculorum  amylaceorum  a Virchow 33)  descriptorum  ad- 
monet, quae  in  plexibus  choroideis  aliisque  corporis  partibus, 
imprimis  in  liene,  post  processus  quosdam  pathologicos  ob- 
servantur. Verum  nec  corpuscula  a Stratford  allata,  quan- 
tum ex  descriptione  elucet,  cum  amyli  in  plantis  granulis 
satis  congruunt  et  ex  investigationibus  recentissimis  a Vir- 
chow institutis  verisimillimum  est,  corpuscula  illa,  quamquam 
ad  corpusculorum  in  plantarum  amylo  et  substantia  cellulosa 
obviorum  similitudinem  prope  accedant,  tamen  cum  eis  non 
prorsus  congruere  ideoque  meliore  jure  pro  productis  qui- 
busdam pathologicis  intra  organismum  humanum  formatis 
habenda  esse. 

r 

Praeterea  investigationes  ab  Oeslerlen  factae  periculis 
a Bruch  susceptis  confirmatae  sunt,  qui  quidem  etiam  lactis 
globulos  in  canum  lactentium  venis  masentericis  a se  obser- 
vatos esse  testatur34).  Celerum,  quae  de  experimentis 
Oesterlenianis  molae  sunt  dubitationes,  eaedem  ad  disquisitio- 
nes a Bruch  simili  ratione  institutas  pertinent.  Quod  ad 
lactis  globulos  spectat,  hic  quoque  dubitationes,  quas  supra 
de  similibus  experimentorum  ab  Ilerbst  factorum  eventibus 
protuli,  repetendas  esse  censeo,  quamvis  haud  diffitear/  du- 
bitationes eas,  quas  periculis  ab  Ilerbst  institutis  objecerim, 
si  recenlissimae  aetatis  observationibus  objiciantur,  pro  eo, 
quo  nunc  ars  microscopica  posita  est,  statu,  quumque  tanto 
major  subsidiorum  copia  in  promptu  sil,  quibus  certiores 


33)  Areliiv  fur  palliologi^che  Analomio,  Bil.  VI,  pag.  13;>,  268,  116.  Bd. 
VIII,  pag.  140,  364. 

34)  Siebold  und  Kolliker,  Zoitscluill  fur  wisscnscUnflliche  Zoologio. 
Leipzig,  1853.  Bd.  IV,  pag.  290  at  293. 

disquisitionum  eventus  nanciscamur,  mullo  leviores  minoris- 
que  momenti  apparituras  esse. 

Doctrina  autem  de  substantiarum  solidarum  e tubo  in- 
testinali in  sanguinem  transgressu  patronum  atque  defenso- 
rem acerrimum  nacta  est  ill.  Bruecke , qui  ad  magnam  sen- 
tentiarum de  adipis  resorptiore  multitudinem,  quae  in  disser- 
tatione a Lenx35)  conscripta  invenitur,  novam  opinionem 
adjecit.  Bruecke36 ) enim  in  cellularum  epithelialium  mem- 
branae mucosae  intestinorum  basi  membranam  occludentem 
adesse  negat,  cellulasque  ipsas  massa  quadam  mucosa  in- 
plelas  esse  judicat,  per  quam  adipis  guttulae  hac  forma  in 
cbllulas  intrent  pariterque  per  liberas  vias,  in  cellularum 
apicibus  silas,  in  villorum  telam  egrediantur. 

Ad  diversas  sententias  de  adipis  resorptione  aut  defen- 
dendas aut  impugnandas  • rationes  maxime  variae  prolatae 
sunt.  At  hoc  solum  inter  omnes  convenit,  in  cellulis  cylin- 
draceis  magnas  adipis  guttas  inesse,  quae  hac  forma  sua 
neutiquam  per  cellularum  clausarum  parietes  penetrare  po- 
tuerint, qua  ipsa  causa  adductus  Bruecke  suam  hypolhesin 
proposuit.  Attamen  certa  hujus  sententiae  argumentatio  huc- 
usque neque  via  anatomica  neque  physiologica  successit. 
Bruecke,  ad  opinionem  suam  solis  conclusionibus  deducius, 
ipse  n£c  libera  cellularum  ostia  ope  microscopii  observare, 
nec  guttarum  adipis  in  cellulas  transitum  animadvertere 
potuit. 


— # 

35)  De  adipis  concoctione  et  absorptione.  Dorpati  I.ivononnn  MDCCCL. 
3b)  Uebcr  die  Chylusgefiisse  nnd  die  Hesorplion  des  Chylus.  Wien  1853 
und  Wiener  medicinisclie  'AVochensclirift.  1855.  No.  24.  Die  Darmschleimhnut 
und  ihr  resorbi rendes  Gefiisssystem. 


Celerum  ejus  sententia  haud  parum  adminiculi  observa- 
tionibus  a Marfels  et  Molescholt 3r)  prolatis  nacla  est,  qui 
viri  docti,  quum  corpuscula  sanguinis  mammalium  moleculas- 
que  pigmenti  nigri  tunicae  choroideae  ex  tubo  intestinali 
ranae  in  ejus  sanguinem  adeoque  in  cellulas  intestinorum 
c-ylindraceas  transire  sibi  observavisse  viderentur,  his  nixi, 
sententiam  a Bruecke  positam  haud  dubitanter  pro  vera  ac- 
ceperunt. Hac  vero  sententia  comprobata,  placitum  antiqui- 
. tus  receptum,  quo  corpora  lanium  solula  ex  tractu  intesti- 
nali resorberi  posse  putabantur,  subversa  atque  sublata  esse 
videbatur.  Namque  tum,  alia  quoque  corpuscula,  dummodo 
satis  exigua  essent,  pariter  atque  sanguinis  corpuscula  et 
pigmenti  molec^la-s,  in  cellulas  cylindraceas  indeque  ulterius 
in  villos  transire  posse,  necessc  foret. 

De  experimentis  a Marfels  cl  Molescholt  institutis  haec 
afferenda  sunt.  Quum  sanguis  bovinus  vel  ovinus  et  aqua 
cum  pigmento  nigro  tunicae  choroideae  in  ranarum  ventri- 
culum injecta  essent,  et  in  circulante  vasorumbnesenlerii  san- 
guine et  in  cordis  sanguine  pigmenti  granula  et  corpuscula 
illorum  animalium  sanguini  propria  inventa  sunt.  Equidem 
praecipue  experimentorum  illorum,  in  quibus  mammalium  san- 
guis injectus  est,  mentionem  inferendam  esse  censeo,  quippe 
quibus,  me  judice,  certissime  cbargui  queat,  num  particulae 
'Solidae  c tubo  intestinali  in  sanguinem  transire  possint.  Quid- 
quid enim  corpusolorum  parvorum,  ante  adhibitorum,  usui 
objici  potuit,  ad  haec  pericula  non  perlinet.  Sanguinis  glo- 
buli corpuscula  sunt  parva,  involucro  circumdata,-  nullis  emi- 


37)  Wiener  medicinisclie  Woclienschrifl.  1854,  No.  52.  Der  Uebergan? 
kleiner  fesler  Theilclien  aus  dcin  DnrmKanal  in  <lon  Milclisaft  limi  das  Jl I ut. 


nenliis  apicibiisvo  instructa,  atque  tam  mollia,  ut  membranae 
animales  iis  perrumpi  nequeant,  fidem  formis  tam  peculia- 
ribus propriisque  praediti  sunt,  ut,  si  in  sanguine  ranae  re- 
perti fuerint,  a scrutatore  cum  corpusculis  in  normali  ranae 
sanguine  obviis  permisceri  ac  confundi  non  possint.  Quae 
corpuscula  si  in  circulante  ranarum  sanguine  repcrircnlur, 
demonstratum  videretur  esse,  particulas  solidas  quoque  eo 
transire  posse;  id  quod  theoriam  a Bruecke  positam  de 
apertis  cellularum  cylindracearum  tractus  intestinalis  ostiis 
fulciret  ac  defenderet.  Nam  sanguinis  corpuscula,  ut  in  vasa 
sanguifera  pervenirent,  cellulas  cylindraceas,  forma  non  mu- 
tata, permeasse  necesse  foret.  — Investigationes  pigmento 
nigro  tunicae  choroideae  factas  equidem  minoris  momenti 
esse  existimo,  quoniam  hac  particulae  non  sunt  forma  tam 
distincta,  quam  sanguinis  corpuscula.  Ceterum  haec  expe- 
rimenta eo  mullum  gravitatis  habent,  quod  pigmentum  in  ipsis 
intestini  ranarum  cellulis  cylindraceis  inventum  dicitur. 

Dum  equidem  in  meis  disquifftionibus  versabar,  com- 
mentatio a Funke 38)  de  re  quadam  cognata  in  medium  pro- 
lata est,  qui  vir  doctus  de  particularum  solidarum  in  sangui- 
nem transitu  certis  rerum  conditionibus  prorsus  non  dubitans 
tantum  contra  istam  opinionem  certat,  qua  hic  transitus  per 
aperta  cellularum  ostia  effici  creditur.  Idem,  adipem  forma 
liquida  absorberi  arbitratus,  ut  hoc  demonstraret,  adipes,  qui 
in  corporis  temperie  non  liquescunt,  subtilissime  divisos 
ceramque  et  stcarinum  forma  emulsionis  in  animalium  ventri- 
culum injecit.  In  quibus  experimentis  quum  nunquam  obser- 


38)  Siebold  iiihI  KiUUkev,  ZiMtsrlirift  Hir  vissensclinfllirlie  Zoologie. 
I.eipzig  1855.  Uti.  VII,  Mefl  3,  pap.  315. 


vavisset,  particulas  solidas  cerae  cL  stearini  in  hac  emulsione 
subtilissime  divisas,  quarum  diametros  fere  pariem  dimidiam 
vel  duas  partes  tertias  diametri  transversae  cellularum  cy- 
lindracearum  aequaret,  in  lias  transgressas  esse,  hac  re  sen- 
tentiam suam,  qua  adipem  tantummodo  liquefactum  a tubo 
digestivo  in  vasa  chylifera  deferrri  arbitratur,  vel  maxime 
confirmatam  esse  judicavit. 

Jam,  quum  pervestigationum,  ad  rem  nobis  proposi- 
tam pertinentium,  conspectum  historicum  finierim,  ad  meas 
ipsius  disquisitiones  exponendas  aggredi  liceat. 


Caput  11. 

Experimenta  a me  instituta. 

Ad  explicandam;  quaestionem,  quae  huic  commentationi 
materiam  praebuit,  experMienta,  qualia  a Marfels  et  Mole- 
schotl  factitata  sunt,  quam  aptissima  esse  apparet,  quum 
praesertim  dubitationes,  (piae  de  prioribus  periculis  nunc 
meliore  nunc  minore  jure  moveri  possunt,  ad  haec  quidem 
omnino  non  referri  videantur.  Itaque  quam  exoptatissimum 
esse  putavimus,  experimenta  illa,  quantum  fieri  posset,  dili- 
genter atque  judicio  incorrupto  repeti;  quem  finem  quum 
nobis  proposuissemus,  quid  investigationibus  nostris  com- 
pertum sit,  jam  enarrare  licbat.  * 

Primum,  quod  ad  substantiam  injectionibus  adhibitam, 
nempe  ad  mammalium  sanguinem,,  attinet,  jam  supra  admo- 
nuimus, quid  sit,  cur  hujus  sanguinis  corpuscula  maxime  ad 
tales  disquisitiones  idonea  videantur.  Praeterea  commemo- 

ratu  dignum  est,  haec  corpuscula  majores  adipis  guttas  ma- 
gnitudine non  superare,  ideoque  ne  hoc  quidem  respectu  quid- 
quam impedimenti  obstare,  quominus  rqjione  eadem,  qua  adi- 
pis guttae,  forma  non  mutata,  transgredi  dicuntur,  et  ipsa 
transeant.  Deinde,  quod  ad  ranas  spectat,  quae  in  his  pericu- 
lis adhibitae  sunt,  pervestigationes  in  illis  factae  ob  complures 
causas  disquisitionibus,  ad  quas  aliis  animalibus  usus  fueris, 
praeferendas  esse  censeo.  Praecipue  quidem  afferendum 
est,  in  animali  vivo  vitae  processus  observari  posse.  Altera 
autem  eaque  non  minoris  momenti  causa  in  eo  quaerenda 
est,  quod  ranarum  mesenterium  tanta  pelluciditate  excellit,  ut 
singula  sanguinis  circulantis  corpuscula  plane  internosci  queant. 
Porro  multum  emolumenti  eximia  vitae  tenacitas,  qua  haec 
animalia  instructa  sunt , eo  affert,  quod  in  una  eademque 
rana  disquisitionem  microscopicam  per  aliquot  horas  conti- 
nuant licet.  Sic  enim,  quum  magna  sanguinis  circulantis 
copia  sub  microscopio  intuenlis  oculos  praeterferatur,  eo  cer- 
tius exspectare  possis,  corpora  alie'. a,  si  forte,  quamvis  sin- 

i 

gularia,  in  sanguine  insint,  sub  adspectum  casura  esse.  Cir- 
culationis sanguinis  celeritatem,  prout  animal  ejusque  mesen- 
terium aut  humectaveris  aut  longius  per  tempus  non  humi- 
ficaveris,  ad  libitum  mutare  licet.  Quodsi  in  ranae  sanguine 
circulante  sanguinis  mammalium  justa  cum  cautione  injecti 
corpuscula  repereris,  pro  certo  ponatur  oportet,  particulas 
solidas  e tubo  intestinali  in  sanguinem  pervenire  posse,  eas- 
que  per  aperta  ostia  vel  per  majores  lacunas  eo  deferri. 
Etenim,  ad  hydrargyrum  et  adipem  quod  attinet,  quum  illud 
et,  quantum  verisimile  est,  adeps  quoque  in  infinitum  dividi 
queat,  facile  fingi  potuerit,  tenuissimas  eorum  guttulas  vel 
globulos  per  parvos  quosdam  hucusque  nondum  cognitos 

poros,  quibus  membranae  cellulas  cylindraceas  claudentes 
praeditae  sint,  propulsa  esse.  Ejusmodi  enim  poros,  quos 
ope  microscopii  cognoscere  non  contingat,  etiam  ad  fluido- 
rum transitum  explicandum  statui  necesse  est.  At  alia  rei 
ratio  est  in  sanguinis  corpusculis,  quibus,  nisi,  quorundam 
auctorum  opinionem  secutus,  villis  eorumque  cellulis  partium 
solidarum  naturam  esse  negaveris,  ad  transeundum  majores 
aperturae  omnino  sunt  necessariae.  Quas  aperturas  ut  ha- 
beremus , theoria  a Bruecke  proposita  nobis  amplectenda 
et  aperta  cellularum  'cylindracearum  tractus  intestinalis  ostia 
statuenda  essent. 

Itaque,  quum  tam  multa  essent,  quae  perquirendi  me- 
thodum a Moleschott  adhibitam  commendare  viderentur,  ego 
quoque  eandem  rationem  mihi  ineundam  esse  duxi.  Ceterum, 
quoniam  mihi  persuasum  erat,  si  mammalium  sanguinis  cor- 
puscula in  sanguine  ranae  reperirentur,  hoc  jam  ad  solven- 
dam quaestionem,  de  qua  agitur,  suffecturum  esse,  experi- 
menta pigmento  tunicae  choroideae  facta  repetere  in  animum 
non  induxi.  Quamvis  enim  Funke 39)  sanguiuis  mamma- 
lium in  ranarum  intestina  injectionem  dubiam  et  ancipitem 
esse  arbitretur,  tamen,  si  injectiones  cum  necessaria  cautio- 
ne curaque  susceptae  fuerint,  omnes  dubitationes  istas  tolli 
atque  amoveri  credimus.  Hujus  observatoris  dicta,  siqui- 
dem a me  recte  intellecta  sunt,  tantum  ad  facilitatem  perti- 
nent, qua  ranae  vasa,  tubulo  injectionum  instituendarum 
causa  invecto,  dirumpi  posse  credit.  Attamen,  si  videris, 
quam  facile  catheter  elasticus,  quo  nos  ad  injectiones  uteba- 


39)  1.  c.  pajj.  316. 


mur,  per  magnum  horum  animalium  oesophagum  introduci 
queat,  fieri  non  potest,  quin  dubitationes  istas  nihili  facias. 

Praeeunle  Moleschott  igitur,  sanguinem  primo  boum  ac 
vitulorum,  deinde  ovium  in  ranarum  tubum  digestorium  in- 
jecimus. Qua  in  re  tali  agendi  ratione  usi  sumus. 

Super  siphonis  sanguine  utendo  repleti  apicem  catheter 
elasticus,  brevi  spatio  ante  finem  occlusum  rotundatumque 
perforatus,  inductus  est.  Hujus  tubuli  elastici  finis  rotun- 
datus facili  negotio  per  oesophagum  in  ranarum  ventricu- 
lum immitti  potuit,  quo  facto,  sanguis  aut  suam  ipsius  gravi- 
tatem pondusque  sequens  e cannulae  apertura  in  ventricu- 
lum intrabat,  aut,  postquam  siphonis  apertura  ori  experi- 
mentatoris  immissa  atque,  ita  ut  abri  aditus  non  pateret, 
occlusa  est,  pressu  aeris  in  cavo  oris  leviter  compressi  in 
ranae  tubum  digestivum  propellebatur.  Ad  talia  pericula  ad- 
hiberi non  possunt  nisi  ranae  per  aliquod  temporis  spatium 
non  pastae.  Namqu6  ranarum  recens  captarum  ventriculum 
etiam  viginti  quattuor  horis  transactis  multis  scarabaeis  lar- 
visque adeo  impletum  esse,  ut  in  injectionibus  sanguis  eo 
pervenire  nequeat,  pluribus  periculis  'explorandi  causa  factis, 
in  quibus  post  singulas  sanguinis  in  ventriculum  injectiones 
sectiones  institutae  sunt,  certo  observavimus.  E contra- 
rio, si  animalibus  ad  experimenta  adhibendis  complures  per 
dies  nihil  cibi  porrectum  fuerat,  ea,  quam  descripsimus, 
agendi  ratione  inita,  sanguinem  re  vera  in  ventriculum  pene- 
travisse, certo  cognoscere  poteramus.  Plerisque  in  casibus 
sanguinem  etiam  longe  in  intestinum  tenue  progressum  esse 
vidimus. 

Sanguis  bovinus  vel  vitulinus  posteaque  ovinus,  quo  ad 
injectiones  usi  sumus,  plerumque  ab  animalibus  recens  cac- 


sis  repetebatur,  quod  si  quando  facium  non  erat,  microsco- 
pio  in  usura  vocato,  sanguinis  corpusculorum  formam  non- 
dum commutatam  esse  nobis  persuasimus.  Sanguis  recens 
statim,  postquam  ex  vasis  exceptus  erat,  pulsabatur. 

Quum  in  his  disquisitionibus  temporis  rationes  quam 
maxime  respiciendae  sint,  non  omittam  afferre,  ple- 
rumque hora  pomeridiana  quarta  vel  quinta  recentem  mam- 
malium sanguinem  in  ranarum  tractum  intestinalem  injectum 
et  diei  insequentis  tempore  antemeridiano,  ergo  circiter  ho- 
ris 18  elapsis,  in  una  earum  circulantem  in  membrana  na- 
tatoria et  mesenterii  sanguinem  pervestigatum,  indeque,  ani- 
mali necato,  plerumque  et  cordis  hepatisque  ac  pulmonum 
sanguinem,  num  forte  sanguinis  mammalium  corpuscula  con- 
tineret, perquisitum  esse.  Post  meridiem  ranae  reliquae 
jam  pridie  pastae  denuo  sanguine  cibabantur  et  dici  inse- 
quentis tempore  antemeridiano  aut  una  aut  duae  earum 
perquirebantur,  ita  ut  quaeque  rana  sequens  una  sanguinis 
injectione  plus  quam  antecedens  pasta  esset.  — Quoties- 
cunque,  injectione  facta,  ventriculi  contenta,  khquod  sae- 
pius fecimus,  investigata  sunt,  ventriculus  ac  semper  fere 
etiam  superior  intestini  tenuis  pars  sanguine  impliea  cerne- 
bantur. Ut  autem  certo  nobis  persuaderemus,  sanguinem 

, t # # 

in  tubo  intestinali  obvium  re  vera  eundem  esse,  qui  injectus 
fuisset,  neque  vero  ex  vulnere  aliquo  animalis  adhibiti  ven- 
triculo vel  tractui  intestinali  illato  fluxisse,  microscopii  ope 
in  sanguinem  inquisiimus.  Quod  sanguis  fere  semper  usque 
in  intestinum  tenue  fusus  cernebatur,  idcirco  magni  momen- 
ti est,  quod  ita  solidum  corpusculorum  sanguinis  involucrum 
ad  succi  gastrici  acidi  vim  et  effectum  expositum  non  erat. 
Namque  sane  mirari  quis  potuerit,  sanguinis  corpuscula 

succo  gastrico  non  mutari,  ac  tantum,  si  eo,  quo  diximus, 
modo  ab  ejus  effectu  liberata  fuerint,  hoc  respectu  nihil  im- 
pedimento esse  credatur,  quominus  mammalium  sanguinis 
corpuscula  non  mutata  in  ranae  sanguine  reperiantur. 

Investigatio  microscopica  ope  instrumenti  magni  a Schiek 
constructi , rebus  trecenties  nonagies  amplificatis , insti- 
tuta est. 

1.  Observationes  praeparatoriae. 

Jam  anni  prioris  mense  Junio  medio  experimentorum 
initium  fecimus.  Primum  sanguine  bovino  vel  vitulino  re- 
centi pluribus  ranis  in  ventriculum  injecto,  sanguis  in  mem- 
brana natatoria  mesenterioque  animalium  vivorum  circulans, 
nec  non,  ranis  necatis,  diversorum  organorum  sanguis  in 
disquisitionem  vocatus  est.  Investigationem  tamen  in  anima- 
lis vivi  membrana  natatoria  susceptam,  quum  in  ea  nequa- 
quam tam  perspicua  nobis  oblata  esset  imago,  quam  mesen- 
terium praebuit,  jam  post  pauca  pericula  omisimus.  Sanguis 
in  mesenterio  circulans  non  ostendit  nisi  solita  sanguinis 
ranarum  corpuscula;  at  in  uno  animali,  quum  injectio  ter 
repetita  esset,  pulmonum  sanguis  corpuscula  quaedam  ob- 
tulit, quae  prope  ad  corpusculorum  sanguinis  vitulini,  quo 
usi- eramus,  similitudinem  accedebant.  Verumtamen,  re  vera 
ejusmodi  corpuscula  esse,  certum  argumentum  defuit,  quon- 
iam in  ranae  non  pastae  sanguine  praeter  magna  sangui- 
nis corpora  interdum  etiam  formas  animadvertimus  corpu- 
sculis sanguinis  mammalium  similiores.  Quum  in  commenta- 
tione a Marfels  et  Molescliott  conscripta,  id  quod  dolen- 
dum  est,  de  rationibus  modo  commemoratis  atque  de  tem- 
poris spatio,  quo  post  sanguinem  injectum  ranarum  investi- 

gatio  facta  sit  omninoque  praeter  disquisitionum  eventus 
nihil  fere  tradatur,  equidem  adducor,  ut,  antequam  ad  ipsa 
experimenta  proferenda  accedam,  de  iis,  quae  illo  respectu 
alicujus  momenti  visa  sunt,  nec  non  de  modo  investigandia 
me  adhibito  quaedam  praemittam.  Simul  admonere  liceat,  ra- 
narum sanguine  pastarum  disquisitiones,  durantibus  his  in- 
vestigationibus praeparatoriis,  non  intermissas  esse. 


a.  Particularum  solidarum  in  mammalium  ranarumque 

sanguine  suspensarum  definitio. 

( 

Omnium  primum  in  sanguinem  bovinum  ac  vitulinum 
partesque  solidas  ad  eum  pertinentes  inquisitum  est,  ut 
certas  nancisceremur  notas,  ex  quibus  sanguinis  illius  cor- 
puscula in  sanguine  ranarum  quam  certissime  agnosci  ideo- 
que  praecaveri  posset,  ne  corpuscula  in  duobus  sanguinis 

i 

generibus  obvia  inter  se  confunderentur.  Sanguis  hunc  in 
finem  adhibitus  idem  fuit,  quo  ad  pascendas  ranas  uteba- 
mur, pariterque  pulsatus  erat.  — Ad  sanguinem  diluendum 
in  his  pervestigationibus  solutio  ad  serum  sanguinis  imitan- 
dum ex  albumine  saleque  culinari  arte  parata  (Serumsalz- 
losung)  in  usum  vocata  est.  In  quibus  disquisitionibus  haec 
nobis  gravioris  momenti  visa  sunt.  Sanguinis  bovini  et  vi- 
tulini corpuscula  disci  sunt  circulares,  marginibus  torosis 
manifestoque  rotundatis  praediti,  id  quod  quam  optime  tum 
cognoscitur,  si  corpuscula  illa  margini  suo  insistunt.  Hoc 
enim  in  casu  forma  discorum  utrimque  concava  animadver- 
titur, nec  non  sanguinis  corpuscula  ipsa  specie  placentae 
Biscuit  dictae  instructa  esse  .apparet.  Inde  a marginibus 
ad  partem  mediam  versus  discus  excavatur.  Eorum  color 

flavus  et  quidem  magis  intensus,  quam  corpusculorum  san- 
guinis ranarum,  cernitur.  A margine  ad  partem  mediam  ver- 
sus color  sensim  ac  paulatim  fuscior  exsistit;  unde  quidem 
jam  concludi  potest,  corpuscula  a margine  ad  partem  me- 
diam paulatim  cavari.  In  movendo  illa  saepius  catini 
formam  prae  se  ferunt,  altera  disci  facie  prominente  altera 
magis  recedente  *).  Mensione  ope  micrometri  cochlea 
instructi  (Schraubenmikrometer)  instituta  recentia  sanguinis 
bovini  corpuscula  diametrum  0,0002 — 0,0003"  par.  ostende- 
runt, dum  sanguinis  vitulini  corpuscula  aut  eandem  aut  pau- 
lo minorem  diametrum  offerunt.  Ceterum  haec  mensio  cum 
aliis  mensurationibus,  uti  cum  Wagneriana 40),  qua  diame- 
tros minor  inventa  est,  non  concinit.  Quae  differentiae  un- 
de dependeant,  ac  num  forte,  salis  solutione  addita,  corpu- 
scula illa,  uti  fit,  si  aqua  tractantur,  turgescant  ideoque  dimen- 
siones a me  inventae  majores  sint,  certo  affirmare  non  pos- 
sum. Ceterum  non  id  agebatur,  ut  magnitudinem  absolutam 
definirem , sed  tantum  ut  metiendis  mammalium  sanguinis 


c)  Equidem  speciem  catini  formae  similem  non  modo  sanguine  ope  aquae 
tractato,  sed  etiam  solutione,  quam  supra  diximus,  adhibita  observavi.  Neque  ego 
cum  Nasse*1)  consentire  possum,  qui  hoc  phaenomenon  inde  deducit,  quod  cor- 
puscula discis  similia  turgescant,  altera  facie  priore  prominente,  dum  altera  conca- 
vitatem servet.  Namque  saepius  vidi  eadem  corpuscula,  quae  modo  catini  formam 
praeberent,  continuata  conversione,  dictam  placentae  illius  speciem  prae  se  ferre,  id 
quod  ea  etiamtum  utrimque  concava  esse  coarguit.  Quod  phaenomenon  quo  modo 
exsistat,  explanare  neqneo.  Hoc  loco  tantum  idcirco  fusius' de  eo  locutus  sum,  quod 
infra  hanc  speciem  catini  formae  similem  pro  signo,  ex  quo  sanguinis  mammalium, 
quo  usus  eram,  corpuscula  agnosci  possint,  adhibiturus  sum. 

40)  Zur  vergleichenden  Ph-ysiologie  des  Blutcs.  I.eipzig  1833,  pag.  4 

und  31  , und  Nachtrage  zur  vergleichenden  Physiologie  des  Blutes  Leipzig 

1838,  pag.  8. 

41)  /{.  Wagner,  Handwiirterbuch  der  Physiologie.  Braunsclnveig  1842. 
Art.  ,,Blut“  v.  Nasse,  pag.  94. 


corpusculis  recentibus  subsidium  nanciscerer,  quo  ad  illa 
in  ranarum  sanguine  agnoscenda  uterer.  Namque,  quum 
mensionibus  identidem  susceptis  semper  eandem  magnitudi- 
nem observassem,  sane  statui  poterat,  si  quidem  sanguinis 
mammalium  corpuscula  non  mutata  in  ranarum  sanguine  re- 
perirentur,  ea  ejusdem  atque  antea  magnitudinis  futura  esse. 
Quod  autem  ad  qualitates  sanguinis  bovini  et  vitulini  co- 
gnoscendas sanguine  pulsato  usus  sim,  vix  quemquam  mihi 
opprobrio  daturum  esse  confido.  Id  solum  admoneam  opor- 
tet, me  ad  ranas  pascendas  eundem  sanguinem  adhibuisse. 
Praeterea  afferre  liceat,  auctore  Waijner 42),  maxime  san- 

I 

guinem  pulsatum  ad  ejusmodi  disquisitiones  aptum  esse. 

Hoc  loco  casus  cujusdam  mentionem  faciendam  esse  ju- 
dico, qui  in  bovis  sanguine  pervestigando  mihi  accidit  et  prae- 
cipue memoratu  dignus  videtur.  Aqua  ad  sanguinem  bovi- 
num  adfusa,  quum  eum  microscopio  submittere  vellemus, 
nonnulla  corpuscula  magna  observavimus,  quae  haud  dubie 
lymphatica  ranae  corpuscula  erant,  quaeque  manifestum  est 
extrinsecus  in  eam  sanguinis  portionem  illata  esse.  Cete- 
rum haec  observatio  nos  docuit,  in  disquisitionibus  nostris 
fere  easdem  difficultates,  atque  in  pervestigationibus  ope 
carbonis  pulverati  institutis,  offerri,  nostrisque  sanguinis  ex- 
tra vasa  perscrutationibus  eadem  opprobrio  dari  posse,  quae 
supra  de  experimentis  ab  Oesterlen  aliisque  susceptis 
commemoravimus.  Itaque,  etiamsi  singula  sanguinis  bovini 
corpuscula  in  ranae  sanguine  cordis  deprehendissemus,  haec 
tamen  aeque  facile  casibus  fortuitis  extrinsecus  illata  ab  in- 
strumentis aliisque  apparatibus  in  disquirendo  necessariis 


42)  Zur  vorgleicheuden  1’hysiologio  otc.  pag.  C. 

repeti  potuissent , sicuti  in  casu  allato  haud  dubie  res  tali 
modo  se  habuit. 

• i 

In  pervestigandis  ranis  pastis,  in  quas  quidem,  quemad- 
modum supra  memoravimus,  simul  inquisitum  est,  et  in  cir- 
culante mesenterii  et  in  cordis  sanguine  corpuscula  quaedam 
observaveramus,  quae,  quum  ad  partes  solidas  in  ranae  san- 
guine normali  obvias  non  pertinere  viderentur,  fortasse  etiam 
extrinsecus  illata  atque  aliena  erant.  Qua  de  re  quo  cer- 
tiores redderemur,  sanguinem  ranae  modo  captae  perscrutati, 

/ 

eadem  corpuscula  solida,  quae  in  ranis  pastis,  invenimus. 

Corpuscula  sanguini  ranae  peculiaria,  discorum  elliptico- 
rum lorma  instructa,  in  parte  media  utriusque  lateris  plani 
prominentiam  umbilico  similem  ostendunt.  Quae  corpuscula 
si  marginibus  suis,  qui  acuti  neque  monetarum  marginibus 
consimiles  sunt,  institerint,  semper  forma  utrimque  couvexa 
quam  planissime  animadvertitur,  nec  non  prominentiam  par- 
tis mediae  non  ab  ipso  margine  incipere  apparet.  Corpu- 
sculorum eorum  color  flavus  minus,  quam  sanguinis  bovini 
^ corpusculorum,  intensus  est.  Magis  ad  partem  mediam  ver- 
sus, quo  loco  eminentia  initium  capit,  portio  quaedam  fuscior 
et  opaca  conspicitur,  quae  semicirculi  ad  instar  portionem 
mediam  lucidissimam  cingit.  Horum  corpusculorum  diametros 
longitudinalis  0,0009"  par.,  latitudo  fere  0,0006"par.  adaequavit. 
Quaedimensiones  cum  iis,  quas  R.  Wagner  43)  affert,  congruunt. 

, Praeter  haec  sanguinis  corpuscula  semper  corpuscula 
quaedam  alia,  et  quidem'  minore  multitudine,  reperta  sunt, 
quae,  excepta  magnitudine,  ceteris  rebus  corpusculis  modo 
descriptis  omnino  paria  fuerunt.  Quae  ferme  tres  partes 

43)  Zur  vorgleiclienden  Pbysiologio  elc.  jiag.  9 uiiil  3*>. 

quartas  corpusculorum  modo  allatorum  magnitudine  aequa- 
runt. 

Tum  et  in  sanguine  circulante  et  in  cordis  sanguine 
multa  corpucula,  diversae  tum  magnitudinis  tum  formae,  in- 
venta sunt,  quae,  nomine  corpusculorum  lymphaticorum  dicta, 
in  tres  ordines  redigenda  censuimus.  Sunt 

\.  corpuscula  magna  aut  globosa  .aut  ovata,  saepe 
forma  irregulari  praedita,  quae,  colore  cinereo  imbuta,  exi- 
mia lucis  refringendae  facultate  excellunt.  Haec  granulata  sunt 
saepiusque  e compluribus , partibus  composita  videntur.  Mi- 
croscopio  submissa,  nonnullo  tempore  elapso,  dilabi  cernun- 
tur. Eorum  diametros,  in  universum  circiter  0,0005"  par. 
aequans,  tamen  nunc  major  nunc  minor  est. 

2.  Corpuscula  formae  ovatae  magis  regularis,  specie 
lenticulari  praedita,  et  ipsa  massa  granulata  impleta,  colore 
cinereo  paululum  in  subflavum  abeunte  tincta,  diametro  lon- 
gitudinali fere  0,0004'  par.  adaequant. 

3.  Corpuscula  forma  globosa  regulari  praedita,  limitibus 
distinctis  circumdata,  colore  subflavo,  in  parte  media  fusciore, 
imbuta,  diametro  0,0002 — 0,0003"  par.  sunt. 

Haec  ultima  corpuscula  magnam  mutatorum  sanguinis 
bovilli  et  vitulini  corpusculorum,  qualia  infra  describam,  si- 
militudinem referunt,  atque,  si  quando  in  ranis  mammalium 
sanguine  cibatis  a nobis  reperta  erant,  pro  sanguinis  bovini 
vel  vitulini  corpusculis  paululum  commutatis  habenda  vide- 
bantur. Quae  utrum  liberi  et  involucris  carentes  nuclei 
corpusculorum  sanguinis  ranae,  quales,  teste  Nasse 44) , a 
multis  observatoribus  imprimis  in  amphibiorum  sanguine  in- 


44)  I.  c.  pag.  99. 


venti  sunt,  an  propia  quaedam  corpusculorum  lymphaticorum 
species  sint,  in  incerto  reliquatur.  Attamen  hisce  investi- 
gationibus nobis  magis  magisque  persuasum  est,  nisi  san- 
guinis injecti  corpuscula  non  mutata  formam  ipsis  peculiarem 
utrimque  concavam  obtulerint,  quo  quidem  in  casu  quam  fa- 
cillime cognosci  possunt  et  a nobis,  mammalium  sanguine  in 
ranarum  arterias  injecto,  tum  facili  negotio  tum  certo  cogni- 
ta sunt,  perquam  arduum  atque  difficile  esse,  ea  a corpori- 
bus in  ranae  sanguine  obviis  plane  internoscere.  Namque, 
quum  etiam  in  ranae  non  pastae  sanguine  corpuscula  quaedam, 
sanguinis  mammalium  corpusculis  tam  similia  insint,  facillime 
accidere  potest,  ut  observator,  si  quidem,  hac  rei  ratione  non 
comperta,  in  ranae  cibatae  sanguine  talia  corpuscula  invene- 
rit, ea  ex  mammalium  sanguine  injecto  repetenda  esse  ratus, 
in  errores  inducatur. 

i , 

b)  Mutationum,  quas  sanguinis  mammalium  corpuscula 
extra  organismum  cum  ranae  sanguine  commixta  subeant, 

disquisitio. 

Ut  nobis  persuaderemus,  nonne  sanguinis  mammalium,  de 
quibus  dicimus,  corpuscula  in  ranae  sanguine  quasdam  com- 
mutationes subirent,  quibus  efficeretur,  ut  illa  aut  difficulter 
aut  omnino  non  cognoscere  liceret,  aliquot  sanguinis  bovini 
vel  vitulini  guttulas,  ad  serum  sanguinis  ranae  adjectas,  in 
aliquod  tempus  quieti  mandavimus.  Conclavis,  in  quo  se- 
positae sunt,  temperies  circiter  quattuor  gradibus  calore 
ranae  ipsius,  qui  22°  R.  aequabat,  inferior  fuit.  Inde 
certis  quibusdam  intervallis  mixtio  illa  in  disquisitionem  vo- 
cata simulque  comparandi  causa  mixtio  altera,  quae  ex  non- 
nullis sanguinis  bovini  guttulis  ad  parem  seri  sanguinis  bo- 
vini quantitatem  adjectis  constabat,  examinata  est.  Aliquot 


horis  circumactis,  mixtio  c sanguine  bovino  seroque  sangui- 
nis ranae  composita  insignem  coloris  mutationem  ostendit, 

quippe  quae  colore  coccineo  lincta  cerneretur,  dum  in  mix- 

tione  altera  hic  color  observari  nequit.  In  mixtura  illa,  dum 
sanguinis  corpuscula  majore  ex  parte  formam  ac  magnitu- 
dinem suam  non  mutatam  servaverant,  nonnulla  magis  cor- 
rugata coloreque  magis  intense  flavo  imbuta  speciem  gra- 
nulosam moris  consimilem  praebuere  ac  limitibus  distin- 
ctis circumdata  et  minora  apparuerunt,  quam  sanguinis 
bovini  corpuscula  recentia,  ope  solutionis  supra  commemo- 
ratae tractata.  Depressio  partis  mediae  jam  animadverti 
nequiit.  Horis  et  48  elapsis,  sanguinis  bovini  corpuscula 
in  mixtura  illa  adspectum  eundem  modo  descriptum  obtu- 
lerunt. Eodem  temporis  spatio  exacto,  sanguinis  bovini  cor- 
puscula cum  sanguinis  bovini  sero  commixta  pariter  sese  ha- 
buerunt. Itaque  apparet,  commutationes,  quas  sanguinis  bo- 
vini corpuscula  sensim  ac  paulatim  subeunt,  quaeque  non 
aliae  sunt,  quam  quae  in  universum  in  sanguinis  bovini 
corpusculis  in  longius  tempus  quieti  datis  eveniunt,  haud 
parum,  si  quis  ea  in  ranae  sanguine  reperire  voluerit,  diffi- 
cultatis objicere.  Attamen  silentio  omittendum  non  est,  haud 
exiguam  corpusculorum  istorum  partem  per  longius  temporis 
spatium  non  mutatam  apparuisse.  Quo  in  casu  pro  sanguine 
bovino  vitulinum  in  usum  vocaveramus,  iidem  processus  in 
observationem  venerunt. 

Quum  ad  mixtionem  modo  commemoratam,  quam  c san- 
guine bovino  sanguinisque  ranae  sero  paraveramus,  majo- 
rem aquae  copiam  addidissemus,  sanguinis  corpuscula  brevi 
decolorata  similem  praebuerunt  speciem,  atque  illa  corpuscula 
lymphatica  in  ranae  sanguine  obvia,  quae  lacile  cum  san- 


guinis  bovini  corpusculis  confundi  ac  permisceri  queunt. 
Verisimile  est,  id,  quod  sanguinis  corpusculis  inest,  extra 
vasa  tempore  progrediente  in  massam  friabilem  coagulari, 
quo  facto,  si  pigmentum  aqua  eluitur,  friabilis  contenti  coa- 
gulati natura,  quae  antea  pigmento  obscurata  fuit,  planius 
in  conspectum  datur.  At,  quotiescunque  circulantem  in  me- 
senterio sanguinem  perquisivimus,  semper  mesenterium  aqua 
humectavimus,  id  quod,  ut  sanguinis  in  eo  circulatio  per- 
duret, omnino  necessarium  est,  quoniam,  nisi  hoc  feceris, 
mesenterium  expansum  exsiccescit  sanguinisque  circulatio  in 
omnibus  vasis  consistit.  Quum  vero  ob  eximiam  tenerita- 
tem, qua  mesenterium  vasorumque  ejus  parietes  excellunt, 
aquam  in  vasa  penetrare  certum  sit,  sanguinis  bovini  cor- 
puscula, si  qua  ki  eis  circulantur,  simili  ac  supra  descripsi- 
mus, modo  commutari  potuerunt. 

Sic  rursus  nova  nobis  oblata  est  difficultas,  quae  for- 
tasse impedimento  sit,  ne  quaestio  illa,  utrum  sanguinis 

mammalium  corpuscula  in  ranae  sanguine  adsint  necne, 
certo  decernatur.  Sane  verisimile  non  videtur,  sanguinis 
mammalium  corpuscula  in  ranarum  sanguine,  mesenterio  earum 
aqua  humectato,  tam  brevi  mutationes  subire,  quum  praeser- 
tim in  experimentis  statim  afferendis,  in  quibus  mammalium 
sanguis  directe  in  ranarum  vasa  injectus  fuerat,  circulantem 
in  mesenterio  sanguinem  perscrutati,  ne  longiore  quidem  post 
tempore  ejusmodi  commutationem  observaverimus,  quum- 
que  sanguinis  ranae  corpuscula,  mesenterio  aqua  humificato, 
nullas  transmutationes  conspicuas  obtulerint.  Attamen  nilii- 
losecius  in  animum  induximus,  ut  in  ranarum  pastarum  per- 
vestigationibus, quae,  quemadmodum  jam  attulimus,  duran- 
tibus disquisitionibus  praeparatoriis,  continuabantur,  statim 


in  cordis  ranarum  sanguinem  inquireremus,  qui  certe,  quum 
aqua  non  addita  esset,  nullam  talem  mutationem  subire  po- 
terat. Hac  agendi  ratione  inita,  tamen  ejusdem  formae  cor- 
puscula in  cordis  sanguine  invenimus,  atque  quae  in  anima- 
libus non  pastis  reperta  fuerant. 

c)  Mutationum,  quas  mammalium  sanguinis  corpuscula 
intra  ranae  viventis  vasa  subeant,  investigatio. 

Quum  autem  facile  suspicari  possimus,  sanguinis  bovini 
corpuscula  in  circulante  ranae  sanguine  alias  easque  celeriores 
mutationes  subire,  atque  in  sanguinis  ranae  sero  extra  orga- 
nismum in  conclavi  servato,  id  nobis  proposuimus,  ut  com- 
mutationes corpusculorum  illorum  etiam  in  ranarum  vivarum 
sanguine  observaremus.  Quem  .in  finem  pulsatum  bovis 
sanguinem  in  ranae  viventis  vasa  transfundendum  esse  judi- 
cavimus. Ceterum  his  transfundendi  periculis  alioqiiin  tam  sim- 
plicibus ranae  temporariae,  in  nostris  regionibus  obviae,  parvi- 
tas multum  obtulit  difficultatis.  Nam  vel  maxima  hujus  speciei 
exempla  a nasi  apice  usque  ad  ossis  coccygis  finem  vix  amplius 
aequant  et  eorum  venae  maximae,  uti  cruralis  et  abdo- 
minalis superficialis,  tam  tenues  esse  solent,  ut  fune  ad  cannu- 
lam figendam  circumdato  perfacile  dirumpantur.  Qua  re  ad- 
ducti surnus,  ut  in  ranae  arterias  maximas,  imprimis  in  unam 
ex  aortae  radicibus  (carotidem),  sanguinem  bovinum  trans- 
funderemus. Agendi  ratio  a nobis  adhibita  haec  fuit. 

Rana  in  tabula  expansa r postquam  colli  thoracisque 
cutis  et  musculi  incisione  dissecta  erant,  sternum  a parte 
superiore  usque  ad  dimidium  persecabatur,  donec  cor  pul- 
sans animadvertere  liceret.  Quo  facto,  quum  pericardium 
apertum  esset,  vas  denudatum  (carotidem)  duobus  locis  fer- 


me  4“  inter  se  distantibus  deligabamus.  Ad  vasis  finem 
enim  peripheriam  versus  spectantem  laqueus  duplex  et  liga- 
tura altera  quam  proxime  locum,  unde  vas  originem  capit, 
applicabantur.  Inter  duas  ligaturas  cannula  siphonis  ab  Anel 
in  oculi  affectionibus  commendati  in  vas  illigabatur,  atque, 
postquam  siphonis  tubulus,  necessaria  sanguinis  bovini  quan- 
titate impletus,  ad  cannulam  affixus  laqueusque  duplex  solu- 
tus fuerat,  aliquot  sanguinis  guttulae  ad  peripheriam  versus 
injiciebantur.  Finis  periphericus,  siphone  amoto,  denuo  de- 
ligabatur vulnusque  occludebatur. 

Sic  sanguinis  mammalium  corpuscula  ex  parte  ad  eo- 
rundem momentorum  vim  et  effectum  exposita  sunt,  quae 
post  sanguinis  in  ventriculum  injectionem  in  opinata  eorum 
ad  ranae  vasa  sanguifera  transitu  valent.  Simul  vero  di- 
recta observatione  nobis  persuadere  potuimus,  quam  imagi- 
nem sanguis  ranae  cum  sanguine  bovino  vel  vitulino  comix- 
lus,  dum  in  ranae  vasis  circularetur,  offerret,  atque  num 
parva  sanguinis  corpuscula  in  summa  celeritate,  qua  inluentis 
oculos  sub  microscopio  praeterferuntur,  ex  formis  sibi  pe- 
culiaribus agnosci  possent.  Porro,  hac  ratione  inita,  nobis 
data  est  occasio  illas  mutationes  cognoscendi,  quas  sangui- 
nis bovini  vel  vitulini  corpuscula,  si  forte  ex  ranae  tractu 

intestinali  in  sanguinem  transgressa  essent,  subirent.  Denique 
etiam  temporis  spatium  observare  licuit,  per  quod  sanguinis 
mammalium  corpuscula  in  circulante  ranarum  sanguine  agno- 
sci possent,  ne  forte  nobis  crimini  vertatur,  quod  non  justum 
observandi  tempus  elegerimus. 

Ea,  qua  descripsimus,  ratione  uni  ranae  sanguis  vituli- 
nus, quattuor  bovinus  injectus  est. 

Quinque  post  transfusionem  horis  transactis,  sanguis  in 


quibusdam  mesenterii  vasis  circulans  magnam  corpusculo- 
rum sanguinis  vitulini  multitudinem  praetereaquc  pauca  san- 
guinis ranae  corpuscula  obtulit , dum  in  vasis  aliis  tan- 
tum exigua  corpusculorum  sanguinis  vitulini  copia  apparuit, 
corpusculis  quoque  lymphaticis  perquam  paucis  in  conspe- 
ctum venientibus.  In  cordis  sanguine  permulta  sanguinis  vi- 
tulini corpuscula  cum  sanguinis  ranae  corpusculis  nonnullisque 
corpusculis  lymphaticis  observata  sunt.  Sanguinis  vitulini  cor- 
puscula et  formam  et  colorem  normalem  servaverant, 

Horis  1 7 elapsis,  in  una  ranarum,  quibus  sanguis  bovinus 
injectus  fuerat,  sanguis  in  mesenterio  circulans  disquisitus 
est.  In  quo  tantum  pauca  sanguinis  bovini  corpuscula,  at 
permulta  lymphatica  non  colorata  invenimus.  Eadem  san- 
guinis cordis  ratio  fuit. 

Horis  24  ferme  exactis,  in  rana  tertia  eadem  instituta 
est  disquisitio,  quae  eundem  eventum  praebuit.  Corpuscula 
lymphatica  numero  aucta  esse  apparuit,  sanguinis  bovini  cor- 
pusculis eliamtum  manifjpsto  observatis. 

Horis  34  fere  praeterlapsis,  ranae  quartae  sanguis  cordis, 
horisque  48  circumactis,  sanguis  in  ranae  quintae  mesente- 
rio circulans  cordisque  sanguis,  num  sanguinis  bovini  corpu- 
scula^ contineret,  pervestigatus  fuit.  Casu  priore  in  sanguine 
cordis  praeter  magnam  corpusculorum  lymphaticorum  copiam 
sanguinis  bovini  corpuscula  plane  cognovimus,  in  posteriore 
autem,  quamquam  in  mesenterii  sanguine  praeter  ingentem 
corpusculorum  lymphaticorum  multitudinem  etiam  nonnulla 
sanguinis  bovini  corpuscula  non  commutata  adesse  videban- 
tur, tamen  hoc  non  tam  certo,  quam  in  casu  altero,  conten- 
dere potuimus.  In  sanguine  cordis  praeter  magnam  cor- 
pusculorum lymphaticorum  diversae  magnitudinis  copiam 


sanguinis  bovini  corpuscula  haud  dubie  agnovimus.  Ad  quae 
cognoscenda,  uti  in  his  disquisitionibus,  item  postea  praeter 
magnitudinem  coloremque  maxime  forma  discorum  utrimque 
concava  certum  nobis  signum  suppeditavit,  quae  forma  nisi 
' plane  agnosci  potuit,  sanguinis  bovini  corpuscula  adesse  pro 
certo  non  habuimus. 

Investigationes  post  diversa  temporis  spatia  susceptae 
sanguinis  bovini  corpuscula  magis  magisque  numero  demi- 
nui et  contra  ea  corpusculorum  lymphaticorum  multitudinem 
augeri  docuerunt.  Quae  observatio  nescio  an  ad  quaestionem 
illam  explicandam  nonnihil  conferat,  utrum  corpuscula  lym- 
phatica pro  sanguinis  corpusculis  jam  emorientibus,  an  pro 
nondum  evolutis  habenda  sint. 

Haec  experimenta  igitur  ostenderunt  , sanguinis  bovini 
corpuscula,  in  circulantem  ranae  sanguinem  illata,  quamvis 
fortasse  eorum  pars  commutationes  subeat  atque  evanescat, 
tamen  etiam  longiore  temporis  spatio,  quin  immo  horis  48 
post  injectionem  exactis,  certo  planeque  agnosci  posse. 

d.  Dimensiones  tum  corpusculorum  sanguinis  mamma- 
lium lum  cellularum  cylindracearum  epithelii  tractus  inte- 
stinalis ranarum  disquiruntur. 

Antequam  vero  ad  ipsam  materiam,  de  qua  quaerimus, 
reverteremur,  sententiae  a Bruecke  prolatae  respectu  habito, 
nobis  persuasuri  eramus,  nonne  forsitan  rationes,  quae  inter 
cellularum  cylindracearum  epithelii  tractus  intestinalis  ranae 
et  corpusculorum  sanguinis  bovini  aut  vitulini  dimensiones 
intercedit,  talis  esset,  quae  impediret,  ne  sanguinis  corpu- 
scula, quae  diximus,  in  cellulas  transgrederentur.  Quo  con- 
silio ducti  membranam  mucosam  intestinorum  ranae  ope  mi- 


croscopii  diligentius  perquisiimus.  Qua  in  rc  membranam 
mucosam  villis  permultis  obsitam  esse  vidimus,  qui  limbo  lu-. 
eidiore,  circa  telam  cellulosam  fusciorem  decurrente  cellulas- 
que cylindraceas  alteram  juxta  alteram  positas,  quarum  sin- 
gulae internosci  poterant,  indicante,  circumdati  erant. 
Praeparatis  ope  aquae  tractatis,  brevi  tempore  pro  cellulis 
cylindraceis  corpuscula  globosa  ac  pellucida  nucleo  fusciore 
satis  distincto  et  nucleolo  praedita  se  in  conspectum  dede- 
runt. Quum  recens  membranae  mucosae  intestinorum  fru- 
stum, sive  ope  aquae  tractatum  sive  non  tractatum  fuerat, 
lamella  res  microscopio  submissas  tegente  pressissem,  lucu- 
lenter apparuit,  in  cellularum  cylindracearum  basi  convexi- 
tatem exsistere,  quae  magis  magisque  adaucta  prope  ad  cla- 
vae similitudinem  accederet..  Semel  etiam,  a tali  prominen- 
tia clavae  simili  corpus  rotundum  ac  pellucidum  separari, 
evidenter  animadverti.  Quae  corpora  quanam  sint  dignitate, 
ac  num  forte,  uti  E.  H.Weber*5)  existimat,  e strato  secundo 
cellularum  rotundarum  sub  epithelio  cylindraceo  sitarum  ori- 
ginem ducant,  an,  id  quod  Bruecke  judicat,  e substantia  mu- 
cosa, quae  cellulis  cylindraceis  apertis,  infundibulorum  instar 

constructis,  inest,  formentur,  an  denique  ad  cellulas  clausas 
via  endosmotica  intumescentes  atque  ad  latus  liberum  ver- 
sus prominentes  referenda  sint,  haec  quaestio,  si  eam  tra- 
ctare vellemus,  metuendum  foret,  ne  a fine  huic  commenta- 
tioni proposito  nos  longius  abduceret.  Mensionibus  institu- 
tis limbum  lucidum,  villum  cingentem,  qui  epithelii  cylindra- 
cei  stratum  indicat,  0,003i'  par.  crassitudine  aequare  co- 
gnovimus. Cellulae  cylindraceae  diametros  longitudinalis 


45)  Milller  5 Arcliiv.  1847.  pag.  401. 


0,0030"  par.,  baseos  latitudo  0,0004  — 0,0012"  par.;  la- 
titudo apicis,  quo  cellulae  villis  insident,  0,0003"  par.  fuit. 

» 

Quae  mensiones  argumento  sunt,  cellularum  conis  si- 

milium  dimensiones  nihil  obstaculi  opponere,  quin  sanguinis 
mammalium  corpuscula  et  intrent  et  transeant.  At  non  pos- 
sum non  jam  hoc  loco  confiteri,  me  in  disquirendo  hoc  epi- 
thelio ranarum  sanguine  bovino  vel  ovino  pastarum  nunquam 
invenire  potuisse  sanguinis  injecti  corpusculum  in  cellula  epi- 
theliali inclusum,  quod  si  cellulae  liberum  transitum  prae- 
berent, certo  observatum  esset. 

e.  Temporis  spatii , quo  post  sanguinem  injectum  elapso 
investigatio  microscopica  facienda  sit , definitio. 

Fortasse  nobis  quispiam  objecerit,  nos,  justo  ad  per- 
vestigationes microscopicas  tempore  praetermisso,  eas  tum 
instituisse,  quum  corpora  aliena  in  ranae  sanguinem  illata 
aut  jam  ex  toto  evanuissent  aut  saltem  tantopere  mutata  es- 
sent, ut  signis  sibi  peculiaribus  jam  instructa*  non  cerneren- 
tur. Etenim  dubitari  nequit,  quin,  quum  corpusculis  sangui- 
nis inde  a tubo  intestinali  per  cellulas  cyfindraceas  villosque 
in  vasorum  lymphaticorum  initia  et  per  haec  vasa  in  vasa 
sanguifera  sane  perplexa  conficienda  sil  via,  plurimas,  quibus 
celeriter  commutentur,  conditiones  afferantur,  nisi  forte  sta- 
tueris, corpuscula  illa  statim  intra  villos  in  vasa  capillaria 
intrare.  Itaque  forsitan  quis  dixerit  sanguinis  corpuscula 
quidem  etiamtum  non  mutata  in  vasa  devenisse,  sed  in  his 
ipsis  perbreve  temporis  spatium  formam  suam  retinuisse,  ita 
ut,  si  justo  tempore  disquisitio  facta  esset,  futurum  fuerit,  ut  co- 
gnoscerentur, dum  nos,  quippe  qui  sero  investigationem  sus- 


cepissemus,  jam  ea  invenire  nequierimus.  Ex  altera  parte 
suspicari  quis  potuerit,  nos  justo  breviore  post  injectionem 
tempore  ad  disquisitionem  microscopicam  aggressos  esse, 
ita  ut,  quum  corpusculorum  in  sanguinem  transitus  tum  non- 
dum factus  esset,  ea  invenire  non  liceret. 

. i 

Itaque  etiam  ob  hanc  causam  ranas  et  ante  meridiem 
et  post  meridiem  pavimus  diversisquc  post  pastionem  tempo- 
ribus earum  sanguinem  perquisiimus  simulque,  ut  observare- 
mus, per  quantum  temporis  spatium  sanguinis  corpuscula  in 
tractu  intestinali  cognosci  possent , quae  ranarum  ventriculo 
quaeque  tubo  digestivo  continebantur,  diligentius  perscrutati 
sumus,  hinc  quoque  adminiculum  repetituri,  quo  in  definiendo 
tempore,  quo  corpuscula  in  sanguinem  transgrederentur,  uti 
possemus. 

Iis,  quae  ranarum  ventriculo  quaeque  tractui  intestinali 
inerant,  circiter  horis  6 post  pastionem  perquisitis,  tum  in 
ventriculo  tum  in  intestino  tenui  magnam  corpusculorum  san- 
guinis majore  ex  parte  non  commutatorum  multitudinem 
manifesto  animadvertimus.  E contrario,  investigatione  ferme 
horis  18  post  pastionem  instituta,  aliena  sanguinis  cor- 
puscula in  intestinis  non  reperimus.  Quae  quum  ita 
essent , sanguinis  corpusculorum  transitus , si  quidem 
omnino  fit,  6 horis  post  injectionem  circumactis,  non- 
dum perfectus  esse  credendus  est.,  dum,  horis  18  post 
injectionem  elapsis,  ad  finem  adductus  sit.  Itaque  tempus, 
quo  saltem  magna  corpusculorum  sanguinis  copia  trans- 
grediatur, in  spatium  inter  horam  sextam  post  injectio- 
nem et  duodevicesimam  interjectum  [incidat  necesse  esi. 
Quodsi  respexerimus,  quam  plane  sanguinis  bovini  et 
vitulini  corpuscula  directe  in  ranarum  vasa  injecta  in  his 

cognosci  potuerint  simulque  temporis  spatii  meminerimus, 
per  quod  ista  corpuscula  in  ranarum  sanguine  non  mutata 
manserint,  sane  merito  atque  optimo  jure  contendere  posse 
videmur,  nos  investigationem  horis  '18  post  pastionem  fa- 
ctam haudquaquam  sero  instituisse.  Namque,  quemadmo- 
dum vidimus,  6 post  injectionem  horis  transactis,  corpu- 
sculorum transitus,  longe  abfuit,  ut  jam  perfectus  esset,  ideo- 
que  complures  post  horam  sextam  horas  eum  continuari 
necesse  fuit.  Itaque,  si  quidem  corpuscula  illa  in  ranae  san- 
guinem transeunt,  in  hoc  corpora  aliena  deprehendi  necese 
erat,  quae  summum  ante  horas  12,  at  certe  etiam  tempore 
posteriore  transgressa  fuissent.  Ac  sane,  quum  mammalium 
sanguine  in  ranae  arteriam  transfuso,  horis  24,  fortasse 

etiam  horis  48  post  corpuscula  hujus  sanguinis  etiamtum 

v\ 

plane  cognoscere  licuisset,  pro  certo  statui  potuit,  in  his 
investigationibus  nos  ea  post  horas  12  haud  dubie  agnituros 
esse.  Unde  apparet,  in  tempore  ad  disquisitiones  eligendo 
a nobis  erratum  non  fuisse. 

B.  Prima  experimentorum  series. 

a.  In  animalibus  semel  quotidie  cibatis  instituta. 

His  diquisitionibus  praemissis,  quum  nobis  necessariis 
subsidiis  instructi  videremur,  quibus  sanguinis  bovini  vel  vi- 
tulini corpusoula  in  ranarum  sanguine  agnoscere  liceret, 
quumque  nobis  persuasissemus,  corpuscula  ista  etiam  longius 

post  injectionem  tempus  non  mutata  servari,  ad  pervesti- 
# * 

gationes  inchoatas  redeundum  esse  censuimus.  Itaque  rur- 
sus in  quinque  ranarum  ventriculum  Sanguinem  bovinum 
recentem  injecimus.  Quarum  ranarum  prima,  quatriduum  ci- 

Lata,  in  circulante  mesenterii  sanguine  solummodo  corpu- 
scula sanguinis  ranarum  propria  obtulit,  dum  in  cordis  san- 
guine nonnulla  inventa  sunt  corpuscula,  quae  sanguinis  bo- 
vini  corpusculis  post  longiorem  quietem  commutatis,  speciem 
granulatam  et  mororum  formae  consimilem  praebentibus, 
quam  simillima  cernerentur.  Quorum  corpusculorum  tamen 
nonnulla  sine  dubio  non  erant  nisi  corpusculorum  sanguinis 
ranae  nuclei,  qui,  hisce  ranae  sanguinis  corpusculis  ope 
aquae  tractatis  ac  pigmento  suo  privatis,  plane  separati  pro- 
dire videntur  atque  eandem  speciem  fuscam  et  granulatam, 
quam  mutata  sanguinis  bovini  corpuscula,  prae  se  ferunt*). 
Attamen,  microscopii  positione  mutata  et  diligentiore  inve- 
stigatione facta,  corpuscula  sanguinis  ranae  plerumque  ma- 
nifesto agnosci  potuere.  Ranis  sanguine  b ovino  pastis,  in 
cordis  sanguine  quattuor  diversorum  corpusculorum  genera 
distinguere  licuit. 

1)  Solita  sanguinis  ranae  corpuscula  elliptica. 

2)  Corpuscula  lymphatica  magna,  granulata  coloreque 
cinereo  imbuta,  quae  majore  ex  parte  corpusculis  sangui- 
neis non  multo  magnitudine  superantur. 

3)  Sanguinis  ranae  corpuscula  decolorata,  solum  nu- 
cleum manifestum  offerentia,  de  quibus  modo  mentionem  in- 

> 

jecimus. 

4)  Corpuscula  subrotunda  colore  flavo  tincta,  quae  ad 
partem  mediam  versus  colorem  fusciorem  induentia,  quamquam 
magnam  corpusculorum  sanguinis  bovini  similitudinem  retule- 
runt, tamen  nunquam  formam  placentarum  illarum,  quas  Bi- 
scuit  dicimus,  praebuere.  Eorum  tantum  exigua  adfuit  copia. 


°)  Quod  phaenomenon  R.  Wagner  omnino  simili  modo  explanat. 

In  rana  altera,  quae  quinque  diebus  continuis  pasta 
fuerat,  sanguis  circulans  similia,  atque  in  priore  sanguis  cor- 
dis, corpuscula  prope  ad  corpusculorum  sanguinis  bovini  si- 
militudinem accedentia  ostendit.  Nonnulla  in  volvendo  spe- 
ciem utrimque  concavam,  corpusculis  sanguinis  bovini  pecu- 
liarem, prae  se  ferre  videbantur.  Ceterum,  quum  illa  cum 
eximia  celeritate  observantis  oculos  praeterferrentur,  hoc 
certo  cognosci  nequiit.  In  hac  quoque  rana  cordis  sanguis 
eadem,  quae  casu  priore  descripsimus,  corpuscula  ostendit, 
quamquam  ne  in  his  quidem  partis  mediae  in  ambobus  la- 
teribus depressio  animadverti  potuit.  Idem  in  celeris  ani- 
malibus observatum. 


b.  In  animalibus  pluribus  diebus  continuis,  quotidie 
bis , cibatis  instituta. 

Facile  quis  crediderit,  in  rerum  conditionibus  supra 
enarratis  corpuscula  sanguinis  bovini  vel  vitulini  idcirco 
non  mutata  e tubo  digestorio  in  vasa  sanguifera  trans- 
gredi nequire,  quod  parva  sanguinis  injecti  quantitas  in 
ranarum  ventriculo  vel  tractu  intestinali  concoquatur,  dum, 
animalibus  larga  sanguinis  copia  pastis  ac  vel  uti  impraegna- 
tis, altera  corpusculorum  parte  concocta,  altera,  succorum 
ciborum  digestioni  inservientium  copia  ad  hanc  quoque  con- 
coquendam non  sufficiente,  non  commutata  eandem  viam, 
quam  pars  concocta,  conficiat. 

Qua  de  re  ranis  et  largius  et  saepius  pabulum  praebere 
in  animum  induximus.  Itaque  ranis  compluribus  diebus  con- 
tinuis, quotidie  bis,  et  tempore  antemeridiano  et  post  meridiem, 
sanguinem  in  ventriculum  inveximus  indeque  demum  pluribus 

diebus  transactis  eas  ad  investigationem  vocavimus.  Simul  in 
ventriculum  tractumque  intestinalem  incjuisivimus,  qua  in  re 
apparuit,  eos  etiam  G post  injectionem  horis  elapsis  massa 
quadam  rubicunda  impletos  esse,  quae,  quum  microscopio  sub- 
jecta esset,  certo  cognita  est  ex  sanguinis  injecti  corpusculis 
consistere.  Horis  18  vero  circumactis,  jam  nulla  manifesta  san- 
guinis corpuscula  reperta  sunt,  sed  tantum  massa  quaedam 
granulosa  ac  friata  in  conspectum  venit,  in  qua  magna  cor- 
pusculorum lucidorum  decolorumquc  diversa  magnitudine 
praeditorum  multitudo  natabat,  quae  corpuscula  verisimile  est 
commutata  sanguinis  bovini  corpuscula  fuisse.  In  circulante 
mesenterii  sanguine  plerumque  nihil  memorabile  inventum 
est,  nisi  quod  in  arteriis  aliquanto  minor  corpusculorum  lym- 
phaticorum copia,  quam  in  venis,  inerat.  Quin  etiam  in  non- 
nullis arteriis  minoribus  corpuscula  lymphatica  omnino  deesse 
videbantur,  id  quod  cum  illorum  scrutatorum  observatio- 
nibus congruere  crediderim , qui  corpuscula  lymphatica  in 
rete  vasculorum  oriri  judicant  4-6). 

In  duabus  aliis  ranis,  in  quibus  corpusculorum  lympha- 
ticorum copia  in  arteriis  venisque  obvia  pariter  diversa  erat, 
id  quod  jam  saepius  observandi  nobis  occasio  oblata  fuerat, 
sanguis  circulans  bis  corpuscula  parva  colore  subflavo  tincta 
obtulit,  quae,  dummodo  vel  semel  formam  utrimque  conca- 
vam prae  se  tulissent,  facile  pro  sanguinis  bovini  corpusculis 
habuissem.  Eadem  in  cordis  sanguine  adfuerunt.  Ceterum 
horum  corpusculorum  semper  perexigua  erat  copia. 

Ergo  hucusque  disquisitionum  nostrarum  eventus  nega- 
tivus fuit,  difficultatum  atque  dubitationum  multitudine  in 


46)  R.  Wagiler,  Handwcirterbuch  dor  Physiologie.  pag.  100. 

experimentorum  decursu  magis  magisque  adaucta.  Ut  mihi 
videtur,  omnes,  quibus  opus  erat,  cautelae  observatae, 
omnia,  quae  nobis  objici  possent,  circumspecta  et,  quantum 
licuit,  evitata  sunt.  Eventus  tales,  quales  Moleschott  se 
nactum  esse  testatur,  non  obtinuimus.  Licet  in  circulante 
ranarum  sanguine  nonnunquam  corpuscula  quaedam  videri- 
mus, quae  in  pervestigationum  initio,  quoad  nos  eadem,  quae 

J 

Moleschott , comperturos  esse  sperabamus,  pro  sanguinis 
bovini  corpusculis  putanda  esse  videbantur,  tamen,  quum 
etiam  in  ranis  non  pastis  sed  recens  captis  eadem  corpu- 
scula invenissemus,  facere  non  potuimus,  quin,  opinione  priore 
omnino  deposita,  ea  pro  corpusculis  lymphaticis  certae  cujus- 
dam  formae , quae  ad  partes  normales  ranae  sanguinem 
constituentes  pertinerent , haberemus.  Nunquam  majorem 
horum  corpusculorum  multitudinem  animadvertimus,  nun- 
quam rationem  eam,  quam  Moleschott 47)  exstare  affirmat, 
observavimus,  ut  singulis  sanguinis  ranae  corpusculis  tricena 
sanguinis  mammalium  corpuscula  respondeant.  Interdum 
modo,  quum  magnam  sanguinis  mammalium  quantitatem  in 
ranarum  arterias  injecissemus,  corpuscula  haec  in  nonnullis 
vasis  numero  praevalere  vidimus,  et,  hac  occasione  oblata, 
rei  rationes  plane  contemplari  potuimus,  in  casibus  ceteris 
tamen  nunquam  re  simili  inventa.  Qua  de  causa  non  pos- 
sumus, quin  asseramus,  harum  priorum  investigationum  no- 
strarum eventum  talem  esse,  ut  corpusculorum  sanguinis 
bovini  vel,  vitulini  ex  ranarum  tractu  intestinali  in  vasa  san- 
guifera  transgressum  neutiquam  certo  atque  haud  dubie  de- 
monstrari posse  contendamus,  simul  tamen  adjicientes,  in 


47)  1.  c.  pag.  819. 

his  scrutationibus  errores  varios  tam  facile  admitti,  ut,  nisi 
singulos,  ex  quibus  errores  lluant,  fontes  speciatim  respexe- 
ris, quam  facillime  ad  perversas  conclusiones  perduci  queas. 

C.  Experimentorum  series  altera. 

Longiore  temporis  spatio  intermisso,  mense  Septembri 
a.  p.,  quum,  aliis  de  errorum  facilitate  admonitis,  mihi  ipsi 
metuendum  esset,  ne  in  errores  incidissem,  investigationes 
meas,  ut  de  priorum  pretio  mihi  persuaderem,  denuo  suscepi. 
In  his,  sicuti  et  Molescliott  48)  primum  instituerat,  ab  initio 
sanguinem  ovinum  injectionibus  adhibui,  nec  non,  quum,  te- 
stanle  Molescliott 49),  interdum,  quamquam  injectionibus  sae- 
pius repetitis , corpusculorum  in  sanguinem  transitus  demon- 
strari nequiisset,  ranas,  priusquam  ad  earum  sanguinem  per- 
quirendum accederem,  per  longius  tempus  pavi.  Ceterum 
experimenta  omnino  eadem,  qua  priora,  ratione  institui,  at- 
que, causis  supra  expositis  adductus,  investigationibus  in  cir- 
culante mesenterii  sanguine  susceptis  plurimum  gravitatis 
attribui.  Plerisque  in  casibus  mesenterio  non  statim  ab 
initio  aqua  humefacto,  quum  sanguinis  in  vasis  circulatio 
etiam  sine  hoc  subsidio  aliquamdiu  continuaretur,  tum  de- 
mum, quum  circulatio  constitisset,  ut  eam  restituerem,  aquam 
mesenterio  infudi. 

Omnium  primum  signa  sanguini  ovino  peculiaria  ex- 
ploranda esse  censui.  Hujus  sanguinis  corpuscula  ab  illis, 
quae  sanguis  bovinus  vel  vitulinus  offert,  nihil  differunt,  nisi 
quod  sine  dubio  minora  sunt,  diametro  eorum  0,000 1 5-0,00020" 


48;  I.  c.  ;>ag.  819. 
49)  Ibi  «1 . 


par.  aequante.  Tanta  plerorumque  diametros  est,  in  uno 
tamen  casu  majore,  nempe  circiter  0,00020 — 0,00025"  par., 
inventa.  Quorum  numerorum  priores  cum  eis,  quos  R . Wag- 
ner  50)  alTert,  satis  concinunt;  posteriores  vero  justo  majo- 
res videntur,  semel  tantum,  uti  jam  diximus,  quo  in  casu 
fortasse  insolita  intumescentia  adfuit,  hac  diametro  obser- 
vata. 

Deinde  in  ranarum  arteriam  carotidem  identidem  san- 
guinem ovinum  recentem  injeci,  qua  in  re,  praeterquam  quod 
sanguinem  non  ad  peripheriam , sed  ad  cor  versus  injeci, 
eandem,  atque  in  priore  experimentorum  serie,  agendi  ratio- 
nem inii.  Tres  ranae,  in  quarum  arteriam  carotidem  hoc 
modo  sanguinem  ovinum  injeceram,  horis  18  transactis,  ne- 
que in  circulante  mesenterii  sanguine  neque  in  cordis  san- 
guine ullum  corpusculorum  sanguinis  adhibiti  vestigium  ob- 
tulerunt. Quarta,  eodem  tempore  post  injectionem  elapso, 
in  cordis  sanguine  majorem  corpusculorum  multitudinem 
praebuit,  quae,  colore  subllavo  tincta,  paene  circularia,  limi- 
tibus regularibus  circumdata,  tamen  partis  mediae  depres- 
sionem non  ostenderunt.  Praeterea  haec  corpuscula,  san- 
guinis  ovini  corpusculis  majora,  fere  corpuscula  lymphatica 
secundi  ordinis  in  sanguine  ranae  obvia  aequabant,  diametro 
circiter  0,0003  — 0. 0004"  par.  praedita.  Fortasse  tamen  san- 
guinis ovini  corpuscula  fuerunt  in  ranae  sanguine,  qui  sub 
hiemem  magis  magisque  aquosus  exsistere  solet,  turgida 
facta.  Ceterum,  quum  in  tribus,  de  quibus  jam  diximus,  ra- 
nis nihil  tale  observatum  sit,  haec  corpuscula  aut  pro  lym- 


50)  Beitrage  zur  vergleichenden  Pliysiologie  etc.  pag.  32  und  Nachtrage  zur 
vergleichenden  Physiologie.  pag.  8, 

phaticis,  forte  in  rana  una  majore  copia  obviis,  aut  pro  de- 
coloratis corpusculorum  sanguinis  ranae  nucleis  habenda 
esse  crediderim. 

Haec  pericula,  in  quibus  sanguinem  ad  cor  versus  in- 

/ 

jeceramus,  quum  eventum  tam  parum  prosperum  habuissent, 
ad  eandem,  qua  tempore  aestivo  usi  eramus,  rationem  re- 
vertendum esse  rati,  sanguinem  in  periphericum  arteriae  ca- 
rotidis finem  injecimus.  Qua  agendi  ratione  in  undecim  ra- 
nis inita,  una  earum,  horis  h — 5 post  injectionem  circum- 
actis, tum  in  circulante  mesenterii  sanguine  tum  in  cordis 

• i 

sanguine  corpusculorum  sanguinis  ovini  magnam  multitudinem 
ostendit.  Qua  in  re  admoneam  oportet,  me  tum  modo  cor- 
puscula sanguinis  ovini  certe  reperisse  mihi  visum  esse, 

quum  et  majorem  copiam  invenissem  et  peculiarem  iis  for- 

\ 

mam,  praesertim  quam  margini  suo  insistentia  praebent,  ob- 
servassem. Eadem  corpuscula,  horis  20  elapsis,  quam  cer- 
tissime agnoscere  potui,  praesertim  in  sanguine  circulante, 
in  quo  quidem  compluries  praeter  formam  placentae  illi  si- 

* v ' 

milem  etiam  catinorum  speciem  prae  se  tulerunt.  Porro  in 
sanguine  quoque  ex  diversis  organis,  uti  ex  corde,  hepate, 
renibus,  desumto  corpuscula  sanguinis  ovini  luculenter  appa- 
ruere, in  sanguine  tamen  ex  pulmonibus  petito  speciem  pau- 
lulum commutatam  ac  corrugatam  praebentia.  Quod  nescio 
an  inde  pependerit,  quod  respirandi  processu  ob  mutuam, 
quae  inter  aerem  sanguinemque  intercedit,  actionem  fluidi 
in  sanguine  concentratio  commutata  fuerit,  quo,  quum  for- 
tasse major  fluidi  e corpusculis  sanguinis  effluvium  provo- 
catum esset,  speciem  illam  corrugatam  induere  potuerunt. 
Qua  ex  re  forsitan  etiam  illius  phaenomeni  explicatio  repeti 
queat,  quod,  sanguine  in  arteriam  carotidem  ad  cor  versus 

injecto,  quo  in  casu  fortasse  sanguis  statim  in  pulmones  per- 
venit, corpuscula  sanguinis  ovini1  post  nonnullum  temporis 
spatium  jam  agnosci  nequierunt,  dum,  injectione  ad  partem 
periphericam  versus  facta,  post  idem  tempus  et  in  prioribus 
et  in  his  periculis  certo  observari  potuere.  Ktenim  iis  in 
casibus,  in  quibus  injectio  peripheriam  versus  instituta  fue- 
rit, verisimillimuin  est,  sanguinem  plerumque,  e siphone  in 
vas  vi  impulsum,  locum,  quo  arteria  pulmonalis  e carotide 
ortum  habet,  praeterlatum  esse,  dum,  injectione  ad  cor  ver- 
sus facta,  hinc  facile  in  arteriam  pulmonalem  ingressus  sit, 
indeque  in  pulmonibus  forsan  paululum  mutatus  neque  ve- 
ro, uti  in  casu  altero,  directe  ex  aorta  in  mesenterii  vasa 
pervenerit.  — Quin  etiam,  horis  24  post  injectionem  exactis, 
rana  in  cordis  sanguine  corpuscula  sanguinis  ovini  praebuit. 
In  alia  quadam  rana,  tempore  eodem  elapso,  circulans  me- 
senterii sanguis  praeter  perpauca  sanguinis  ovini  corpuscula 
plurima  coloris  flavi  corpuscula  friabilia  obtulit.  Quod  ani- 
mal, quum  casu  adverso,  dum  injectio  fit,  magnam  sanguinis 
jacturam  fecisset,  omnino  anaemiae  signa  ostendit,  et  vasis 
colore  longe  pallidiore  tinctis,  quam  qui  in  ranis,  mammalium 
sanguine  in  art.  carotidem  injecto,  animadverti  solet,  et  san- 
guinis ranae  corpusculis  aliquanto  minore  numero  apparen- 
tibus. Hoc  in  casu  verisimile  est  sanguinis  ovini  corpuscula 
ad  nutriendum  corpus  anaemia  affectum  consumta  esse  et 
corpuscula  friabilia,  de  quibus  mentionem  intulimus,  ex  cor- 
pusculorum sanguinis  ovini  citius  absumtorum  dilapsu  orta 
fuisse. 

Longiore,  quam  horarum  24,  spatio  post  injectionem 
transacto,  sanguinis  ovini  corpuscula  jam  certo  agnosci  ne- 
quierunt. In  una  tantum  rana,  horis  26  post  sanguinem  in- 

jectum,  cordis  sanguis  corpuscula  subflava  rotundaque,  in 

9 

parte  media  fusciora,  pariter  ac  sanguinis  ovini  corpuscula 
in  casu  dubio  diametro  0,00020  — 0,00025*  par.  praedita, 
obtulit.  Attamen,  mihi  non  sufficere  visum  esse,  si  sangui- 
nis injecti  corpuscula  extra  vasa,  ex.  gr.  in  cordis  sanguine, 
reperta  essent,  saepius  jam  commemoravi.  Horis  48  post 
injectionem  exactis,  nullum  unquam  corpusculorum  sanguinis 
ovini  vestigium  in  ranae  sanguine  inveni  *). 

Quod  in  his  experimentis  sanguinis  ovini  corpuscula 
non  tanto  post  injectionem  temporis  spatio,  quanto  in  prio- 
ribus sanguinis  bovini  vel  vitulini  corpuscula,  in  ranarum 
sanguine  reperire  licuit,  eo  majorem  nobis  mirationem  mo- 
veat oportet,  quod,  teste  Nasse 52),  corpuscula  sanguinis 
ovini  non  tam  facile,  quam  illa  altera,  mutationes  subeunt.  — 
Quam  ob  rem  statuendum  esse  videbatur,  sanguinis  injecti 
corpuscula  in  vasis  animalium,  cpiae  jam  longum,  antequam 
experimentis  adhiberentur,  tempus  non  pasta  in  cella  sub- 
terranea asservata  fuerant,  tunc  in  nutritionem  consumta, 
citius,  quam  aestate,  qua  semper  ranis  paulo  ante  captis  usi 


*)  Una  ex  his  ranis  in  coniis  sanguine  quoddam  insolitum  entozoon  praebuit, 
quod  formas  maxime  varias  induebat.  Nunc  enim  folii  in  latere  altero  denticulis 
processuque  petiolo  simili  instructi,  nunc  clavae  apicibus  praeditae,  nunc  lagenae, 
cujus  pars  collo  opposita  in  petiolum  elongata  sit,  speciem  habuit,  denique  rotun- 
dum massaque  cinerea  granulata  impletum  apparuit.  Qua  forma  accepta  paulo 
majus  erat  corpusculo  sanguinis  ranae.  Ceterum,  qualemcunque  formam  induit, 
pars  media  semper  punctatam  granulosamque  se  praebuit.  lloc  animalculum, 
quamquam  ad  quaestionem  nostram  non  pertineat,  tamen  vel  ideo  describendum 
esse  judicavi,  quod  rarissime  inveniri  videtur.  Nam  ex  multis,  quas  institui  de 
sanguine,  investigationibus  semel  tantummodo  id  observare  contigit.  Valentin  6 ‘) 
in  salmonis  farionis  sanguine  entozoon  quoddam  reperit,  quod,  quantum  ex  descri- 
ptione atque  delineatione  elucet,  idem  est,  quod  nobis  oblatum  fuit. 

51)  Miiller's  Archiv.  1841.  pag.  435. 

52)  1.  c.  pag.  04. 


eramus,  dilabi.  Ceterum,  quum  post  horas  24  certe  reperta 
fuerint,  hoc  jam  sufficit  nobis,  ut  contendamus,  sanguinis 
corpuscula,  si  quidem  non  mutata  e ranae  tubo  digestivo  in 
vasa  sanguifera  transeant,  tempore  eo,  quo  nos  investiga- 
tiones instituerimus,  a nobis  inveniri  necesse  fuisse. 

Ut  mihi  persuaderem,  vera  fuisse,  quae  ante  normali 
rerum  conditione  de  particulis  solidis  in  ranarum  sanguine 
obviis  observaveram,  eadem  experimenta  pluries  in  ranis  re- 
petivi, quas  longiore  ante  tempore  captas  nondum  sanguine 
paveram.  Quorum  periculorum  eventus  plerisque  in  rebus 
priorum  eventibus  congruerunt.  Ceterum  in  his  quoque  ob- 
servationibus id  maxime  agebam,  ut  diversa  corpuscula  in 
sanguine  circulante  cognoscerem,  id  quod  tum  quidem  multo 
facilius,  quam  antea,  contigit,  quoniam,  quum  vasa  minus, 
quam  aestate,  repleta  essent,  in  vasis  minoribus,  per  quae 
sanguinis  corpuscula  tantum  uno  strato  saepiusque  sat  tarde 
movebantur,  corpuscula  obvia  distinctius  cernere  licuit.  Inde, 

quum,  in  sanguine  circulante  diversa  corpuscula  adesse,  qua- 

que  ea  forma  atque  indole  essent,  quam  certissime  vidis- 
sem, in  cordis  sanguinem  quoque  inquirendum  esse  censui, 
ubi  quidem  et  eadem  corpuscula  reperi  et  eorum  mensiones 
instituere  potui.  Sunt  autem  inventa 

1)  solita  sanguinis  ranae  corpuscula,  quae  tamen  haud 
dubie  majora  fuerunt,  quam  quae  aestate  observaveram. 
Mensiones  saepius  factae  eorum  diametrum  longitudinalem 
0,0010— -0,001  r par.,  latitudinem  0,000G— 0,0008"  par.  ae- 
quare docuerunt. 

2)  Sanguinis  corpuscula  minora. 

3)  Corpuscula  lymphatica  majora. 


4)  Corpuscula  lymphatica  secundi  generis,  diametro 
0,0004 — 0,0005"  par.  adaequantia. 

5)  Corpuscula  minora,  colore  subflavo,  in  parte  me- 
dia fusciore  tincta,  forma  rotunda  regulari  instructa,  llaec, 
quum  in  volvendo,  quemcunque  situm  obtinent,  semper  ean- 
dem formam  rotundam  praebeant,  globosa  esse  patet.  Eo- 
rum magnitudo  0,0002  — 0,0003"  par.  adaequat.  Uti  supra 
jam  diximus,  magna  iis  similitudo  cum  sanguinis  mammalium 
corpusculis  jam  longiore  ex  tempore  e vasis  exemptis  eoquc 
mutatis  intercedit.  Saepe  in  quibusdam  vasis  satis  magna 
eorum  inventa  est  multitudo. 

6.  Molcculae  minimae  rotundae,  colore  subflavo  im- 
butae, quae,  tantum  raro  repertae,  sine  dubio  adipis,  guttu- 
lae videntur. 

Praeter  sanguinis  corpuscula  etiam  lymphatica  majora 
frequentissime  observantur. 

Quodsi  horum  experimentorum  eventus  cum  iis,  quos 
in  prioribus  nacti  eramus,  comparaveris,  in  universum  satis 
magnam  inter  utrosque  congruentiam  esse  facile  intelligas. 
At  memoratu  digna  sane  ea  videtur  differentia,  quam,  quod 
ad  corpusculorum  sanguinis  ranarum  magnitudinem  spectat, 
animadvertimus.  Accedit,  quod  corpuscula  minima,  quae  no- 
bis pro  adipis  guttulis  putanda  videntur,  in  disquisitionibus 
ante  institutis  non  apparuerant.  Cujus  rei  causa  nescio  an 
inde  repetenda  sit,  quod  corpuscula  ista,  quae  perraro  in 
cordis  sanguine,  multo  crebrius  in  circulante  mesenterii  san- 
guine, at  hic  quoque  non  nisi  perpauca,  inveniuntur,  aestate, 
vasis  multo  magis  sanguine  repletis,  attentionem  nostram 
fugerint.  Attamen  hoc  non  tanti  momenti  est,  quia  corpus- 
cula ista,  quippe  quae  et  eximia  parvitate  et  magna  lucis 


refringendae  facultate  et  forma  globosa  excellant,  quae  cjfti- 
dem  proprietates  ea  adipis  guttulas  esse,  indicant,  nullo 
modo  cum  sanguinis  bovini  vel  vitulini  corpusculis  quidquam 
commune  habent. 

His  pervestigationibus  praemissis,  ad  disquisitiones  in 
ranis  pastis  instituendas  transiimus.  In  quibus  primum  sex 
ranis  sanguinem  injecimus,  quae  animalia,  quum  jam  lon- 
giore ante  usum  tempore  capta  essent,  paululum  fame  con- 
fecta in  observationem  venerunt.  Hoc  in  casu  sanguine 
ovino  ad  injectionem  usus  sum,  quia,  licet  Moleschott  con- 
tendat, sibi  experimenta  sanguine  bovino  vel  vitulino  insti- 
tuta aeque  prospere  successisse,  quam  sanguine  ovino  ad- 
hibito, tamen  suspicio  orta  erat,  sanguinis  ovini  corpuscula, 
ut  quae  paulo  - minora  essent , fortasse  facilius  e tubo  di- 
gestivo  in  sanguinem  transire  posse.  Animalia,  quum 
primum  quattuor  diebus  continuis,  postremum  novem,  sin- 
gulis diebus  semel,  cibata  essent,  ad  disquisitionem  vocata 
sunt.  Quae  semper  tempore  antemeridiano  postridie  ejus 
diei,  quo  post  meridiem  injectio  ultima  facta  erat,  instituta 
fere  eundem  in  omnibus  rebus  eventum  praebuit,  quem  ae- 
state nacti  eramus.  Id  modo  intererat,  quod,  imprimis  in 
sanguine  circulante,  magna  corpusculorum  lymphaticorum 
multitudo,  praesertim  in  sanguine  venoso,  minus  in  arterioso 
obvia,  in  oculos  incurrit.  Cui  rei  convenit,  quod  in  cordis 
sanguine  quoque  plura,  'quam  aestate,  corpuscula  lymphatica 
reperimus.  Quae  corpuscula  in  his  quoque  experimentis  for- 
mas diversissimas  obtulerunt;  nec  non  in  his  quoque  acci- 
dit, ut  cujusdam  generis  corpuscula  lymphatica  initio  pro 
sanguinis  ovini  in  tractum  intestinalem  injecti  corpusculis 
haberem.  Attamen,  compatatis  inter  se,  quae  investigatio- 

nib^s  in  ranis  pastis  et  in  non  pastis,  quaeque  sanguine 
ovino  directe  in  ranarum  vasa  injecto  compereram , quam 
certissime  mihi  persuasi,  corpuscula  ista  proprii  cujusdam  ge- 
neris lymphatica  esse,  quae,  normalibus  rerum  conditionibus 
aeque  in  ranarum  sanguine  appareant,  quam  sanguinis  in- 
jectione facta.  Omnino  nec  varietas  nec  indoles  corpuscu- 
lorum solidorum  in  animalibus  sanguine  pastis  et  in  non 
pastis  inventorum  ullum  discrimen  ostendit.  Ceterum  cor- 
puscula illa,  quae  ab  initio  pro  sanguinis  ovini  corpusculis 
putanda  videbantur,  tum  haud  dubie  majora,  quam  haec, 
apparuerunt,  tum  nunquam  partis  mediae  depressionem,  aut, 
diversos  situs  obtinentia,  peculiarem  illam  disci  utrimque 
concavi  speciem  prae  se  tulere. 

Plerisque  in  casibus  etiam,  quae  ventriculo  quaeque 
tractu  intestinali  continebantur,  perscrutati  sumus.  In  ven- 
triculo plerumque  massa  mucosa  colore  nigro  imbuta 
inerat,  in  qua,  microscopio  in  usum  vocato,  sanguinis 
ovini  corpuscula  non  mutata  plane  observare  licuit.  Prae- 
terea singula  corpuscula  turgida,  quae  tamen  formam  pecu- 
liarem jam  non  manifesto  ostendebant,  in  conspectum  ve- 
nerunt. Quae  in  tractu  intestinali  inerat  massa  friabilis,  saepe 
colore  subllavo  praedita,  in  ea  tum  singula  corpuscula,  quae 
sanguinis  ovini  esse  cognosci  poterat,  tum  crebro,  disquisitione 
diligentius  facta,  talia  reperta  sunt  corpuscula,  quae,  sangui- 
nis adhibiti  corpusculis  specie  similia,  tamen,  quum  pigmento 
carerent,  a massa  circumcingente  nisi  difficulter  discerni  non 
possent.  Sanguinis  ovini  corpuscula  tum,  quum  pervestiga- 
tiones instituerentur,  in  tubo  digestivo  adtuisse,  rursus  ad- 
monendum esse  judico,  quod  inde  concludere  licet,  nos  per- 
scrutationes nostras  eo  tempore  suscepisse,  quo  corpusculo- 

rnm  sanguinis  e tractu  intestinali  in  sanguinem  ranae  trans- 
gressus, siquidem  omnino  fit,  nondum  perfectus  esset. 

Quum  pervestigationes  hucusque  descriptae  non  eum 
eventum  praebuissent,  quem  Moleschott  a se  observatum 
esse  testatur,  eo,  quod  vir  doctus  nonnunquam,  sanguinis 
mammalium  injectionibus  saepius  repetitis,  tamen  ejus  cor- 
puscula in  ranarum  sanguine  non  occurrisse  ait,  adductus 
sum,  ut  suspicarer,  me  ranarum  ope  sanguinis  pastionem  ne 
tunc  quidem  satis  diu  continuavisse.  Itaque,  ut  omnibus 
postulatis  satisfieret,  undecim  ranas  per  complures  hebdo- 
mades cibavi.  Quorum  animalium  primum  per  dies  26,  al- 
terum per  28,  tertium  per  37,  quartum  per  38,  quintum  per 
46,  sextum  per  47,  septimum  per  48,  octavum  per  49,  no- 
num per  51,  decimum  per  54,  undecimum  denique  per  60 
dies  continuos  sanguine  pastum  in  disquisitionem  vocatum 
est.  Ranae  quattuor  primae  solo  sanguine  ovino,  septem 
reliquae  inde  a pastione  vicesima  secunda,  quum  auctumno 
praecipiti  difficillimum  esset,  sanguinem  ovinum  recentem 
comparare,  sanguine  vitulino  cibatae  sunt.  Qua  in  re  con- 
fido, mihi  neminem  crimini  daturum,  quod  pro  sanguine 
ovino,  minoribus  corpusculis  instructo,  denuo  sanguinem  vi- 
tulinum adhibuerim,  quum  Molescliotl  etiam,  hoc  sanguine 
in  usum  vocato,  ejus  corpuscula  in  ranarum  sanguine  a se 
reperta  esse  affirmet,  ideoque,  nisi  forte  secundus,  quem  ille 
nactus  est,  eventus  ab  errore  aliquo  pendebat,  me  quoque 
eundem  eventum  adepturum  esse  sperare  potuerim.  Atta- 
men non  possum,  quin  aperte  confitear,  me  ne  semel  qui- 
dem in  his  periculis  aut  sanguinis  ovini  aut  vitulini  corpuscula 
vel  in  ranarum  sanguine  circulante  vel  in  cordis  vel  in  aliorum 
organorum  sanguine  reperisse,  quamquam  et  hepatis  ac  pulmo- 


num  renumque  sanguine  perquisito.  At  memorandum  videtur, 
ranarum  sanguinem , contra  ;quam  in  experimentis-  ineunte 
auctumno  lactis  observatum  erat,  exiguam  corpusculorum 
lymphaticorum,  imprimis  maximorum,  copiam  obtulisse.  Cete- 
rum adjiciam  oportet,  animalia  per  longius  temporis  spatium 
pasta,  admodum  obesa  ac  veluti  saginata  apparuisse,  ita,  ut 
primo  statim  adspectu  a ranis  esurientibus,  quas  in  aliis  va- 
sis asservabam,  facile  distinguerentur.  Corpuscula  lympha- 
tica ordinis  secundi  frequentiora  fuerunt.  Quibus  iterum 
saepiusque  consideratis,  magis  magisque  mihi  persuasum  est, 
haec  corpuscula  aut  corpusculorum  sanguinis  ranae  nucleos, 
involucro  destructo  libere  in  sanguinis  sero  natantes , aut 
corpusculorum  sanguinis  ranae  decoloratorum  nucleos  solos 
adhuc  conspicuos  esse.  Saltem  in  cordis  sanguine  pervesti- 
gando saepe,  microscopio  ita  posito,  ut  res  subjectas  distinctius 
cernere  liceret,  talium  corpusculorum  involucra  deprehendi. 
Jodo,  quo  alioquin  ' in  talibus  decoloratis  sanguinis  ranae 
corpusculis  membranam  cellulae  adesse  demonstrari  potest, 
idcirco  uti  omisimus,  quod,  uti  corpuscula  ista,  de  quibus 
quaeritur,  in  microscopii  foco  integra  ac  non  mutata  serva- 
rentur, Jodum  non  aliter  nisi  in  lamellae  res  microscopio 
subjectas  obtegentis  margine  .ponere  licebat,  eaque  ra- 
tione inita,  tamen  certo  cognosci  nequit,  num  Jodum 
re  vera  corpuscula,  de  quibus  quaeritur,  attigerit.  — 
Quibusdam  in  casibus  plura  ordinis  tertii  corpuscula  lym- 
phatica reperimus.  Corpuscula  minima,  quae  pro  adipis 
guttulis  habenda  esse  judico,  aeque  ac  prioribus  in  peri- 
culis, raro  inventa  sunt.  Plerumque  in  his  quoque  experi- 
mentis, quae  ventriculo  tuboque  intestinali  continebantur,  per- 
quisivimus,  qua  in  re,  eundem  atque  antea  eventum  adepti,  in 


massa  mucosa,  quae  ventriculo  inerat,  sanguinis  injecti  cor- 
.puscula  quam  luculentissime  cognovimus,  quae  in  tractu  in- 
testinali, in  quo  et  ipso,  at  copia  minore,  reperta  sunt,  par- 
tim  pallida  pigmentique  expertia  erant,  partim  in  massam 
friabilem  dilabi  cernebantur. 


Hae  a nobis  disquisitiones  institutae  sunt,  quarum  even- 
tus, respectu  habito  quaestionis,  quam  explicandam  sumsimus, 
omnino  negativus  apparet.  Nunquam  enim  mihi  contigit,  ut 
sanguinis  mammalium  in  ventriculum  ranarum  injecti  cor- 
puscula in  circulante  mesenterii  ranae  sanguine  certo  atque 
haud  dubie  agnoscerem.  Iis  autem  in  casibus,  in  quibus 
animus  eo  inclinabat,  ut  talia  corpuscula  adesse  statuerem, 
rem  non  ita  se  habuisse,  in  ulteriore  pervestigationum  decursu 
mihi  persuasi.  Quod  autem  sanguinis  mammalium  in  rana- 
rum ventriculum  injecti  corpuscula  in  cordis  sanguine  reperta 
sunt,  hoc,  quantum  mea  fert  opinio,  certum  argumentum  non 
affert , ex  quo  corpuscula  illa  e ranae  tractu  intestinali  in 
vasa  sanguifera  transiisse  eluceat,  quoniam  hoc  in  casu  per- 
facile accidere  potuerat,  ut  illa  extrinsecus  in  cordis  san- 
guinem inferrentur.  Porro  fieri  nequiit,  quin  ab  ipso  initio 
ista  opinio  parum  virisimilis  videretur,  corpusculorum  sanguinis 
involucra  albuminacea  in  tubo  digestivo  non  destrui;  quae 
quidem  opinio,  quum  in  disquirendis  ventriculi  tractusque 
intestinalis  contentis,  pastione  praegressa,  semper  sanguinis 
corpuscula  pallida  ac  destructa  invenerim,  pro  vera  haberi 
nequit.  Quae  quum  ita  sint,  facere  non  possum,  quin  even- 
tum, quem  Molescholl  in  investigationibus  a se  susceptis 
nactus  est,  verum  esse  negem,  et  corpuscula  sanguinis  mamma- 
lium, quae  sibi  vir  doctus  in  ranarum  sanguine,  attamen  sae- 

pius  in  sanguine  cordis  quam  in  circulante  mesenterii  san- 
guine, observavisse  videtur,  vel  pro  corpusculis  lymphaticis 
vel  pro  talibus  putem,  quae,  vase  aliquo  in  injiciendi  pericu- 
lis dirupto,  fortuita  injectione  directa  in  sanguinem  ranae  cir- 
culantem pervenerint.  Ceterum,  ut  ingenue  confitear,  haec 
posterior  sententia  longius  a veritatis  specie  abesse  videtur-. 
— Certe,  quisquis  ipse  investigationes  a Moleschott  factas 
repetiverit  eventusque  earum  ipse  examinare  voluerit  , valde 
mirabitur,  quod,  solo  observationum  eventu  in  medium  pro- 
lato, de  plurimis  difficultatibus,  quae  in  mammalium  sanguine 
in  ranae  sanguine  dignoscendo  objiciuntur,  deque  aliis  in 
hac  quaestione  solvenda  impedimentis  superandis  nulla 
omnino  injecta  sit  mentio. 

At  nihilosecius,  quae  Moleschott  sibi  comperisse  visus 

est,  haud  dubitanter  accepta  atque  etiam  ad  alias  senten- 

tias  fulciendas  adhibita  fuerunt.  Sic  Ludvcig  53),  observa- 
tionibus a Moleschott  institutis  innixus,  inter  corpora  solida, 
quae  ex  tubo  intestinali  in  sanguinem  transgrediantur,  san- 
guinis corpuscula  reponit,  quae  tamen  ex  illorum  corporum 
numero  eximenda  esse,  mihi  quam  persuasissimum  est. 
Omnino,  etiamsi  negari  non  possit,  quin  nonnulla  corpora  so- 
lida, in  tractum  intestinalem  invecta,  in  sanguine  reperiantur, 
tamen,  me  judice,  hic  particularum  solidarum  e tubo  dige- 
stivo  in  sanguinem  transgressus  ad  normales  processus  vi- 
tales non  est  referendus.  Namque  solummodo  ea  corpora 
quae  in  tractu  intestinali  nullam,  qua  solverentur , materiam 
invenerint,  simulque  acutis  marginibus  apicibusque  instructa 


53)  Lehrbuch  der  Physiologia  des  Menschen.  Leipzig  und  Heidelberg , 
1856.  Bd.  II,  pag.  421. 


violenter  in  vasa  sanguifera  perruperint,  in  sanguine  inveniri 
posse  existimo. 

His  ita  expositis,  observationes  a Moleschott  institu- 
tas pro  adminiculo,  quo  theoria  Brueckiana  nitatur,  adhiberi 
non  posse  existimo,  quae  quidem  theoria  non  magis  guttu- 
larum adipis  in  celluljs  cylindraceis  praesentia  confirmari 
videtur.  Solis  argumentis  physiologicis  haec  sententia  ful- 
ciri ac  sustentari  nequit,  sed  tantum  argumentis  ex  anato- 
mia  petitis  quaestio  illa  ad  liquidum  perduci  potest.  Ac,  li- 
cet Bruecke  54)  asserat,  disquisitionibus  anatomicis  neuti- 
quam  probatum  esse,  membranam  illam,  qua  cellularum  cylin- 
dracearum  cavum  a tractus  intestinalis  cavo  separari  credatur, 
re  vera  exstare'  potiusque  imagines  microscopicas  suspicionem 
movere,  talem  membranam  omnino  non  esse,  tamen  alii  sum- 
mae auctoritatis  scrutatores  contra  hanc  sententiam  adver- 
sarii exstiterunt,  membranam,  qua  cellulae  claudantur,  ex- 
stare quam  certissime  contendentes  55).  Quin  etiam  Koel- 
liker  56)  in  ea  est  sententia,  ut  cellulas  ad  tractum  intesti- 
nalem versus  non  modo  .veris  parietibus  instructas,  sed  etiam 
membranis  pro  rata  parte  crassis  duplicibusque  limitibus  cir- 
cumdatis occlusas  esse  arbitretur,  in  quibus  membranis  lineas 
quasdam  tenuissimas,  quas  pro  earum  poris  habet,  a se  inven- 
tas esse  testatur.  Quae  viri  docti  sententia  quatenus  vera  sit, 
ac  num  temporis  posteri  observationes  eam  probaturae  sint, 

54)  Wiener  inedicinische  Wochenschrift,  1855.  No.  24.  pag.  371. 

55)  cf.  Ktillifrer  in  Wtirzburg.  Verhamll.  Bd.  IV.  pag.  56,  uml  Hand- 
buch  der  Gewebl.  2.  Aufl.  pag.  432;  Bruch,  Zeitsclirift  fur  wissenschaftl. 
Zool.  Bd.  IV.  pag.  282;  llenle,  Jahresb.  1853.  pag.  24;  Funkc,  Zeitschr. 
f.  wissenschaftl.  Zool.  lid.  VI,  pag.  310. 

56)  Verhandlungen  der  physikalisch-medicinisclien  Gesellschaft  in  Wiirz- 
burg.  Bd.  VI,  Heft  II,  Wiirzburg  1855,  pag.  253  et  suqrj. 

nunc  quidem  in  incerto  relinquitur.  Ad  hoc  tamen  quam 
luculentissime  inde  apparet,  theoriam  Brueckianam,  nisi  forte 
certis  observationibus  refutata  fuerit,  saltem,  priusquam  in 
physiologia  civitate  donetur,  novis  iisque  idoneis  argumentis 
fulciendam  atque  confirmandam  esse. 


j Vh  e s e s. 

1.  Vitae  spatium  corpusculorum  sanguinis 
pro  diversis  in  corpore  nutritionis  processibus 
diversum  est. 

2.  Corpuscula  ljmphatica  non  sunt  sangui- 
nis corpuscula  recens  exorientia,  sed  potius  emo- 
rientia. 

3.  Funiculo  umbilicali  juxta  infantis  caput 
prolapso,  ut  primum  caput  ita  positum  est,  ut 
forcipe  prehendi  possit,  haec  applicanda  est. 

4.  Obturaculum  (Tampon)  etiam  velamen- 
tis jam  diruptis  in  usum  vocari  potest. 

5.  Instrumenta  ad  internam  pelvis  mensio- 
nem usitata,  ut  quae  supervacanea  sint,  ex  ar- 
mamentario obstetricio  ejicienda  sunt. 

6.  Usus  plumbi  acetici  et  argenti  nitrici 
in  intestini  tenuis  ulceribus  rejiciatur  oportet. 


